
Delegacion di oposicion Venezolano 


ta reuni cu Petro na Bogota 


“Downtown Goes Orange” pa 


sostenibilidad den area di Weststraat 

Evento “Downtown Goes Orange” en conexion cu celebracion 
di Dia di Rey 


Ayera tardi den un confer- 
encia di prensa, Mary-Ann 
Falconi, General Manager 
di Impact Hub Aruba, 
hunto cu Sr. Ivan Diaz, a 
anuncia e evento “Down- 
town Goes Orange cu lo 
tuma luga dia 27 di april 
en conexion cu celebra- 
cion di dia di Rey. 


Falconi a splica cu un biaha 
mas conhuntamente cu part- 
nernan di area comercial di 
Weststraat nan ta organisando 
otro evento cu e proposito 
pa yuda revitalisa centro di 
Oranjestad. 


“Downtown 
Reinventa”, 
Falconi a indica, ta un inicia- 
tiva na unda e partnernan ta 
traha boluntariamente, cu un 
proposito hopi mas grandi 
cu nan mes, cual ta aporta 
na revitalisacion di centro di 
Oranjestad completo. “Nos 
ta spera cu no ta aki so, pero 
otro areanan di Oranjestad cu 
por tuma e formato aki over. 
Asina hunto nos por bin cu 
un solucion duradero pa e in- 
ciativa aki,” el a expresa. 


El a recorda cu na novem- 
ber aña pasa tabatin e evento 
“Downtown Food & Art Fes- 
tival” cu tabata prome inicia- 
tiva di e plataforma “Down- 
town Reinventa” unda cu 
propietarionan den e area 
di Weststraat a uni pa asina 


hunto bin cu un solucion pa 
area di Weststraat y a traves di 
esaki por stimula comercio, 
stimula comunidad pa medio 
di arte y experiencia y tambe 
e parti gastronomico pa trece 
otro bida pa e area di West- 
straat. 


Dia 27 di april Impact Hub 
hunto cu su partnernan ta 
bay tin e evento ‘Downtown 
Goes Orange”. E evento aki, 
Falconi a sigui splica, ta e 
prome di un serie di eventon- 
an cu nan kier haci regular- 


mente, idealmente cada luna, 
pa asina por tin sostenibilidad 
den e area di Weststraat. 


Durante e evento aki ta bay 
tin diferente kiosk cu benta 
di artesania, diferente pro- 
ducto, benta di cuminda, ta 
bay tin tambe diferente pop- 
up restaurant presente pa 
asina aporta na un ambiente 
fenomenal pa celebra dia di 
Rey. 


Ivan Diaz, partner di Impact 
Hub Aruba, a splica pa loke ta 
e aspecto di entretenimento 
ta bay tin diferente acto mu- 
sical, entre otro DJ Caleto, e 
banda musical Acustica y e 
sorpresa di un artista nobo cu 
lo haci su debut y cu lo pre- 
senta pa añadi na e experien- 
cia. 


Por ultimo, Falconi y Diaz 
a extende nan invitacion pa 
pueblo di Aruba pa pasa, for 
di 7or di anochi, na West- 
straat, entrada ta completa- 
mente gratis, pa asina yuda cu 
e iniciativa pa revitalisa e area 
comercial di Weststraat. 


Mañan ta bay tuma luga simposio caminda pa celebra 200 aña di 
Oranjestad 


Fundacion Rancho ta bay 
celebra su 13 aña di ex- 
istencia dia 20 di april y 
nan a anuncia un cantidad 
di actividadnan cu ta bay 
tuma luga dia for di e dia 
ey te cu 27 di april. 


For di dia 20 te cu dia 27 di 
april nan ta bay haci simpo- 
sio, conversatorio, exposicion 
den aire liber, entre otro na 
unda tambe nan ta bay cel- 
ebra e Dia di Rey. Tambe a 
informa tocante nan pre- 
paracionnan pa e 200 aña di 
Oranjestad cu ta bay tuma 
luga otro aña. 


Clifford 
Rosa, 
presidente 
di e fundacion, a splica cu e 
actividadnan aki tin di haber 
cu arte y cultura, cual ta bon 
pa e desaroyo di e parti di e 
capital di Oranjestad: “pa nos 
Rancho ta curason di Oran- 
jestad y asina ey nos a bin 
treciendo dilanti e realidad y 
e trabounan tambe cu mester 
tin in place pa un renobacion 
di un parti cu ta urbano. Te- 
niendo na cuenta cu tur e 
regulacionnan cu tin, ainda 
nos ta fomenta e proteccion 
pa cu e area di Rancho, pero 
tambe nos ta papia di e area di 
Oranjestad cu ta sumamente 
pa papia over di proteccion 


pasobra e tin di haber cu bo 
herencia y desaroyo di bo 
cultura.” 


Pa nan por crea e actividadnan 
aki—cual nan a publica riba 
nan Facebook Page Stichting 
Rancho, Rosa a sigura cu nan 
a haya fondonan di Fonds 
voor cultuurparticipatie. Cu 


esaki nan por a crea e activi- 
dadnan pa explora e celebra- 
cion di 200 aña di Oranjestad 
y ta e estimulo tambe pa por 
sigui traha riba e proyecto aki. 
Di su parti, Chrislene Ar- 
ends, ken ta fungi como 
lider di proyecto di “200 aña 
Oranjestad”, a sigura cu nan 
ta preparando pa 20 di april, 


unda ta bay tin un simposio 
na Renaissance Convention 
Center 9or di mainta unda ta 
bay tin diferente speakers cu 
ta bay comparti nan conoce- 
mento tocante proteccion di 
e patrimonio di e centro di 
Oranjestad cu invitadonan di 
ONG, OG y habitantenan, 
cu e obhetivo di crea un de- 


saroyo pa e futuro bisindario 
di Rancho y e ciudad di 
Oranjestad. Nan ta bay toca 
e topiconan di siguridad ali- 
mentario, desaroyo sosteni- 
bel, maneho di desperdicio, 
Turismo y Eco System, man- 
tencion di herencia, entre 
otro temanan cu nan ta bay 
discuti. Despues ta bay realisa 
un tayer cu cinco grupo di es- 
nan cu kier participa. 


“E simposio ta e prome fase 
pa loke ta e celebracion gran- 
di di 200 aña di Oranjestad y 
aworaki nos ta bay reuni hun- 
to y trece dilanti e pasado, e 
presente y futuro desaroyo di 
Oranjestad,” Arends a sigura. 
Tambe el a informa cu esnan 
cu no por ta presenta den sim- 
posio cu ta bay ta den idioma 
papiamento, por wak’e live 
tambe riba Facebook page di 
“Oranjestad 200”, unda nan 
ta bay documenta full e pro- 
ceso y anuncia despues kico 
nan a establece pa fase dos. 


E mision di 200 aña di Oran- 
jestad ta pa reuni tur hende 
na Aruba cu tin conocemento 
pa loke ta Oranjestad sea his- 
toria di famia, potretnan, in- 
formacion relevante cu por 
wordo poni den e programa 
di celebracion. 

Ryçond Santos do Nascimento ta retira di partido AVP 
“ E pensamento di politica bieu di AVP no ta bon pa Aruba” 


Ryçond Santos do Nasci- 
mento a convoca un con- 
ferencia di prensa ayera 
mainta pa asina informa 
tocante su retiro di parti- 
do AVP y el a trece dilanti 
su puntonan den cual ta 
sigura cu el a drenta po- 
litica cu e meta di cambia 
e politica tradicional di 
Aruba. 


For di algun dianan caba, co- 
munidad por scucha y lesa 
diferente noticianan cu tin 
di otro miembronan di par- 
tido AVP, entre otro, Gerlien 
Croes pa loke ta trata integri- 
dad y den esaki Ryçond San- 
tos do Nascimento a bati bel 
unda y a pidi pa partido AVP 
traha riba un reforma interno 
cu urgencia. 


Diferente 
comunicado 
di 
prensa di do Nascimento a 
ser publica unda e palabra 
“Integridad” a keda presente 
pero ta parce cu esey no a ser 
tuma na cuenta pa e partido 
berde den e reunion di di- 
aluna ultimo den oranan di 
anochi na unda a keda confir- 
ma cu e lider Mike Eman ta 
sigui apoya Benny Sevinger 
pa continua den su funcion 
como parlamentario a pesar, 
cu a haya un condena di corte 
di prome instancia diabierna 
di siman pasa den cual a in- 
dica, entre otro, cu e no por 
eherce un funcion publico 
mas pa 5 aña. 


Tambe, el a sigura cu el a pa- 
pia di otro hendenan den par- 
tido den cual el a reuni cu e 
lider di partido varios biaha, 
e-mailnan a ser manda “nos 
a hiba un bataya interno y e 
realidad ta cu a mi no a wak 
otro opcion cu skirbi algun 
articulo, mi ta invita pa tur 
hende lesa nan y wak pa bo 
mes si lo cual mi a skirbi ta 
berdad of no ta berdad, dia- 
bierna ultimo no ta a ami a 
papia mes, no ta otro hende, 
hues a bisa bo con grave e 
situacion ta, anto e ora bo ta 
bay y bo ta monta un show 
dilanti di Cas di Partido,” el 
a bisa. 


Den reunion di partido di 
dialuna ultimo a tuma e de- 
cision “pero e decision ta- 
bata tuma caba” na unda re- 
unionnan di partido a tuma 
luga anteriormente pero nan 
no a invita do Nascimento 
ni Gerlien Croes “e ora nos 
a drenta den reunion di di- 
aluna ultimo, nan a papia di 
e caso di Benny, pero nan a 
papia di e caso na manera cu 
ta cumbini, e ora cu a scu- 


cha tur e cosnan cu tabatin di 
bisa, no a resta mi nada otro 
cu compronde cu e partido 
aki tin un pensamento com- 
pletamente diferente na esun 
di mi, e pensamento ta bieu, 
di politica bieu cu no ta bon 
pa Aruba, cu no ta bay cam- 
bia y si no ta cambia bo tin 
dos cos pa haci, of bo ta keda 
y baha cabes of bo ta bisa te 
aki nos ta yega y bo ta sigui 
bo rumbo, esey ta e decision 
cu mi a tuma ayera, mi no por 
sigui cu AVP.” 
E ta bay cuminsa e caminda 
pa bira parlamentario inde- 
pendiente pa e por sigui sirbi 
Aruba y prome cu el a tuma 
e paso aki el a papia cu lider 
di partido “pero tin problem- 
anan serio, tur hende por a 
mira cu nan a manda Mike de 
Meza bay na radio y bisa cu 
partido ta solido, no tin dife- 
rencia di opinion, e ora ey 
bo no ta papia di contenido, 
bo ta monta un show pero 
generacion nobo no kier sa 
di show, bo mester convence 
nan y duna documentacion.” 


Pero no ta un secreto cu ora 
el a dicidi di drenta den po- 
litica, ya caba tabatin acusa- 
cionnan fuerte di corupcion 
contra e partido y tambe un 
ex-minister sentencia, pa es- 
aki el a sigura cu el a drenta 
den politica cu e conviccion 


di cambia y e no a drenta pa 
motibo cu el a haya cu tur cos 
ta bon, den su pensamento e 
ta considera cu ora ta drenta 
den un partido mester drenta 
den un plataforma grandi 
pa cambia e sistema for di 
paden, pero awor el a haya su 
mes den situacion cu e no por 
keda unda e ta y ta kere den 
presunsion di inocencia. 
“Pero na e momento aki, e 
situacion ta diferente nos 
mester kere den inocencia 
di Sr Benny Sevinger, nos 
resa pa Benny gana su caso 
den Hoger Beroep, pero esey 
no ta kita cu hues a duna su 
opinion riba e caso y el a bisa 
con grave e situacion ta, bo 
no tabatin esey prome.” 


Di loke ta tocante entrega 
di asiento, do Nascimento a 
sigura cu ora un persona ta 
huramenta como parlamen- 
tario, e ta huramenta como 
representante di pueblo y 
esey ta inclui varios aspecto 
segun el a comenta como 
por ehemplo, ta inclui cu 
bo no ta mara na instruc- 
cionnan di e partido, e dos ta 
cu e asiento ta di pueblo e ta 
y ora e ta pasa e proceso e no 
ta di e partido, “full e idea di 
entrega un asiento na e par- 
tido ta contra e pensamento 
cu esaki ta un camara cu ta 
representa pueblo, e partido 


politico ta e catalisado pa por 
mobilisa e ciudadano pero e 
nunca no mag di ta mas cu 
esey, no ta partido politico 
mester goberna, ta e pueblo 
tin cu goberna por medio di 
nan representantenan.” 


Tambe e ta pensa cu hopi 
hende cu a vota pe, no a vota 
pa motibo cu e tabata den par- 
tido aki, sino cu hopi hende a 
acerca na dje pa puntra dicon 
a uni na e partido y ademas, 
hopi di esnan cu a duna su 
apoyo na dje bisando cu e si e 
ta sali for di AVP nan ta duna 
su apoyo na dje, “e hendenan 
cu a apoya mi, ta hendenan 
cu no kier politica bieu y nan 
ta sinti cu a mi a cumpli cu 
mi promesa y nan ta sinti cu a 
mi a haci lo cual a mi a bisa cu 
mi ta bay haci, esey so mi tin 
pa haci,” el a expresa. 


A ser haci e pregunta si e ta 
considera necesario pa crea 
un ley den parlamento pa fu- 
turo politiconan cu por tin 
un condena no mag di partic- 
ipa den eleccionnan na unda 
cu do Nascimento a declara 
cu “e miho manera tabata 
ta si e partidonan politico ta 
haci reformanan interno pero 
si esey no ta tuma luga bo 


mester cuminsa pensa na un 
manera cu ta obliga e sistema 
pa crea mas garantia di integ- 
ridad, pero e problema di ley 
ta cu ley ta un pida di papel cu 
palabra riba dje, hende mes- 
ter cumpli cu lo cual ta skirbi 
eyriba, si nos no ta cambia 
nos style nada no ta bay cam- 
bia.” 
E ta spera cu e decision cu el 
a tuma por tin un impacto 
riba politica na Aruba y cu e 
ta kere cu e presencia di Ben- 
ny Sevinger den parlamento 
“den e situacion di awor ta 
mantene un nubia scur riba 
parlamento di Aruba y e ta 
mantene un nubia scur riba 
partido AVP, si AVP no ta 
compronde esey so be it, ta 
un cuestion di credibilidad y 
integridad den instituto.” Pa 
finalisa, el a afirma cu hopi 
partido politico a tuma con- 
tacto cu su persona pero no e 
a duna mas detaye den esaki. 


Pa loke ta trata e parlamen- 
tario Gerlien Croes, redactor 
di Bon Dia Aruba a purba di 
tuma contacto cune dos biaha 
pa e por informa tocante su 
opinion den e situacion pero 
te ciere di edicion aki redac- 
tor no a logra haya un con- 
testa. 

Ministerio di Asunto Economico y KvK ta organisa Trade Mission to Colombia 


Evaluando posibilidad pa Aruba exporta producto y servicio 


Ayera mainta den un con- 
ferencia di prensa, Minis- 
ter di Asunto Economico, 
Comunicacion y Desaroyo 
Sostenibel, Geoffrey Wev- 
er hunto cu Sue-Ellen de 
Freitas Sousa di Camara di 
Comercio di Aruba (KvK), 
a brinda informacion to- 
cante e Trade Mission to 
Colombia, cu lo tumando 
luga den luna di mei na 
Colombia. 


Minister Wever a splica cu un 
di e metanan di Ministerio 
di Economia ta pa mehora e 
relacionnan den region pa tin 
miho relacion comercial eco- 
nomico cu e paisnan cerca di 
Aruba. Pa e motibo ey a tuma 
e iniciativa pa organisa un 
Trade Mission, caminda cu 
ta bay hiba comerciantenan 
local, esnan cu ta interesa pa 
haci negoshi cu Colombia, cu 
kier importa mas producto di 
Colombia, cu kier exporta 
productonan pa Colombia of 
cu kier haci partnership. 


“Nos como gobierno kier 
facilita esey. Pa e motibo ey 
nos organisa e Trade Mis- 
sion aki, hunto cu Camara di 
Comercio cu tin e experticio, 
cu tin e contactonan door di 
nan rol den sector comercial 
local y internacional. Nos ta 
kere nan ta un bon partner 
pa yuda den e organisacion 
aki y nos ta hopi contento cu 
e trabao cu Camara di Com- 
ercio ta haciendo hunto cu 


Departamento di Asuntonan 
Economico,” Minister Wever 
a indica. 


El a remarca cu Colombia ta 
un pais hopi importante pa 
Aruba, ya cu tin lasonan es- 
trecho cu Colombia, no sola- 
mente comercial pero tambe 
riba nivel personal. Segun e 
ultimo censo, e grupo mas 
grandi di persona biba na 
Aruba cu no tin e nacionali- 
dad Hulandes, ta personanan 
Colombiano, e minister a 
agrega. 


Ya caba hopi comerciante a 
cuminsa importa producto di 
Colombia, hopi biahe ta tuma 
luga pa Colombia y vice ver- 
sa, tin hopi contacto y como 
gobierno, Minister Wever a 
subraya, nan kier empuha y 
stimula esey. 


Colombia ta e di seis trade- 
partner di Aruba. El a infor- 
ma cu den aña 2022 Aruba a 
importa 2.6 biyon florin na 
producto di cual 72 miyon 
florin ta di Colombia, cual 
ta representa 3%, pero tin 
paisnan cu ta mas leu cu tin 
e mesun tipo di producto cu 
ta exportando mas pa Aruba. 


El a indica cu nan ta kere cu 
si por trece e productonan 
mas cerca di Aruba, por logra 
baha e costo di importacion. 
Y e intencion di gobierno ta 
tambe pa baha costo di pro- 
ductonan pa alivia e peso riba 


e ciudadanonan. 


“Nos ta kere cu e ta un opor- 
tunidad, nos ta kere cu Aruba 
tambe por ofrece produc- 
tonan di exportacion, pero 
tambe servicio. Por ehemplo 
nos ta experto den e area di 
hospitalidad y na dado mo- 
mento nos mester wak con 
nos por monetisa esaki, trece 
ingresonan adicional, ofrece 
oportunidadnan nobo pa nos 
local- y empresanan,” Minis- 
ter Wever a agrega. 


Durante e Trade Mission, 
e minister ta bay tin comb- 
ersacionnan cu Minister di 
Economia y Comercio di 
Colombia, e ta bay tin un 
biahe pa Riohacha pa papia 
cu e Gobernador, cu a duna 
di conoce cu nan ta yamando 
bon bini na inversionnan den 
e area y por ta crea un puerto 
nobo pa Aruba. 


Ta bay tin tambe, el a men- 
ciona, e inauguracion oficial 
di e oficina di Aruba cu tin 
na Holland House. Algun 
luna pasa, el a recorda, el a 
firma un acuerdo cu Holland 
House pa Aruba tin presencia 
na Colombia pa asina e em- 
presanan Colombiano cu kier 
haci negoshi cu Aruba tin un 
caminda pa bay. “Asina nos 
ta purba di stimula comercio 
entre Aruba y Colombia riba 
diferente nivel.” 


Sue-Ellen de Freitas Sousa di 
Camara di Comercio Aruba 
(KvK), a splica cu como Ca- 
mara di Comercio, un di e 
metanan ta pa stimula com- 
ercio y relacionnan exterior. 
Riba iniciativa di minister 
KvK ta encarga cu e organi- 
sacion di e trade mission aki 
unda cu nan ta encarga desde 
comienso, incluyendo e guia 
tambe durante e trade mis- 
sion na Colombia, ehecu- 
cion, coordinacion di e agen- 
da completo te na final di e 
evento. 


E programa, el a indica, ta 
consisti di match making cual 
ta un aspecto hopi importante 
unda cu negoshinan sigur 
por beneficia di esaki. KvK 
ta conta cu apoyo di Holland 
House cu ta yuda negoshinan 
den reino Hulandes, entre 
otro pa cera lasonan comer- 
cial cu Colombia of pa cual- 
kier negoshi cu tin interes di 
haci negoshi cu Colombia, 
nan experticio lo ta encarga 
cu e parti di match making 
pa sigura tambe un bon fit pa 
cada negoshi. 


Algo hopi importante cu de 
Freitas Sousa a splica ta pa 
e negoshinan local interesa 
den e mision, duna KvK in- 
dicacion di kico ta e producto 
of servicio cu nan tin interes 
den dje. “Ta hopi importante 
pa discribi esey specifica- 
mente pa di nos banda, hunto 
cu Holland House, por busca 
un bon match,” el a enfatisa. 


Fuera di esey ta bay tin pre- 
sentacionnan riba topiconan 
relevante na momento cu un 
comerciante ta haciendo ne- 
goshi cu Colombia, manera 
impuesto, e parti di logistica, 
tur loke ta encera esaki, kico 
mester tene centa cune na 
momento di importa for di 
Colombia pa Aruba y sesion- 
nan di relevancia cu por ta 
importante pa e negoshi na e 
momento ey. 


E fechanan di e trade mis- 
sion lo ta di 22 pa 26 di mei. 
Aworaki KvK ta den e fase 
di concretisa algun detayes y 
p’esey, el a subraya, ta hopi 
importante pa esnan inte- 
resa informa mas pronto cu 
ta possibel di nan interes pa 
participa pa asina finalisa tur 
tramite. 


De Freitas Sousa a informa 
cu diahebs awo tin un follow 
up session riba e prome ses- 
ion cu a tuma luga dos siman 
pasa na Camara di Comercio, 
unda cu ta posibel pa regis- 


tra tambe y unda cu Minis- 
ter Wecer y Holland House 
ta bay t’ey presente, virtu- 
almente. 
Comerciantenan 
presente por haci pregunta 
specifico na nan y nan por 
splica un poco mas tocante 
negoshi cu Colombia. 


Ta bay tin tambe presencia di 
un representante di un com- 
pania local di shipping na 
Aruba cu lo splica mas tanto 
di e experiencia y detaye di 
loke ta e shipping di Colom- 
bia pa Aruba. 


E costo di participacion pa 
e mision completo ta 3.780 
florin. De Freitas Sousa a 
splica cu tin posibilidad, via 
e Rijksdienst Ondernemend 
Nederland (RVO), pa aplica 
pa subsidio pa haya back un 
parti di e suma aki como cu 
RVO tambe ta sostene ne- 
goshinan cu ta participa den 
trade missions. Pa loke ta e 
aplicacion pa esaki, KvK mes 
ta yuda pa aplica pa esaki. 


Registracion pa e trade mis- 
sion mes tambe ta tuma luga 
a traves di Camara di Com- 
ercio. 


E trade mission ta habri pa 
tur tipo di negoshi cu mus- 
tra interes den participa den 
esaki. E negoshinan aki mas 
cu claro mester ta regsitra na 
Camara di Comercio y mes- 
ter ta up to date cu tur pago 
anual di KvK pa por participa. 

Dia 30 di april ta bay 
celebra Dia Internacional di 
Jazz na San Nicolas 


Dia Internacional di Jazz 
ta un dia den cual e jazz 
ser utilisa pa promove 
paz, fomenta libertad di 
expresion, fortalece res- 
pet mundial pa dignidad y 
derechonan humano ade- 
mas di avansa den desar- 
oyo di dialogo entre dife- 
rente cultura. 


Den un entrevista pa Bon 
Dia Aruba, e musico Carlos 
Bislip a informa cu riba dia 
30 di april na nivel mundial ta 
ser celebra e Dia Internacio- 
nal di Jazz na unda Aruba ta 
preparando cu esaki cu e pre- 
sentacion di diferente grupo. 


Bislip a informa cu 30 di april 
cu ta e Dia Internacional di 
Jazz ta cay riba un diadomin- 
go y en grupo di artistanan 
ta bay tin un grupo di alum- 
nonan cu ta yama Caribbean 
Combo, tambe ta bay tin dos 
artista invita di Merca cu a 
gradua den studionan di Jazz 
y ta bay toca cu e alumnonan. 
E prome presentacion ta bay 
ta den man di Caribbean 
Combo, di dos Eric Jan Eman 
and The Groove Hunters cu 
ta toca Jazz Funky, di tres 
grupo cu ta bay presenta ta 


Carlos Bislip cu su quin- 
teto, despues Reno Steba cu 
su grupo Oruba e cual ta ex- 
perimentando cu musica di 
Aruba den Jazz y Franklin 
Granadillo Band na Kulture 
Cafe na San Nicolas for di 
7or te cu 10.30 di anochi. 


Bislip tambe a conta cu na 
2006 ora el a bay na un con- 
ferencia internacional di edu- 
cadornan di Jazz na New York 
el a conoce e instituto Smith- 
sonian na Washintong, Merca 
cu ta designa full e luna di 
april na Jazz cu ta yama “Jazz 
Apretiation Month” den cual 
nan a encurasha tur e miem- 
bronan internacional y edu- 
cadornan pa cuminsa haci 
algo na nan pais, e instituto 
aki ta haci’e caba na Merca y 
nan kier pa hopi hende haci 
algo pa Jazz na nan pais. 


Ora Bislip a yega Aruba el 
a bin cuminsa organisa e 
celebracion di Dia Interna- 
cional di Jazz na Aruba cu a 
tuma luga na Cas di Cultura 
den tempo ey. E siguiente 
añanan el a haci’e dilanti Bib- 
lioteca Nacional unda el a 
pone e hobennan hunto pa 
toca combina cu musiconan 


profesional segun el a sigura. 
“Ma sigui haciel’e tur aña na 
diferente luga y e aña ki mi 
ta kere mi ta cumpli 18 aña 
sin conta e aña di pandemia,” 
Bislip a sigura. 


Na Aruba tin diferente mu- 
siconan di Jazz y e idea di e 
evento aki ta nan por haciel’e 
den dos dia pero Bislip a sig- 
ura cu nan no a conta cu su- 
ficiente fondonan pa haci’e di 
e forma ey. 


Bislip a expresa cu Jazz ta 
e idioma internacional cu 
ta 
comunica 
comunidad- 
nan cu otro, pa e motibo ey 


Unesco a declara e dia 30 di 
april como e Dia Internacio- 
nal di Jazz “Unesco a ripara 
cu mas cu otro musica Jazz 
ta conecta humanidad cu 
otro y p’esey mi kier invita 
full pueblo di Aruba pa bin 
presencia un momento hopi 
unico unda bo ta wak hoben- 
nan ta toca cu profesionalnan 
di afo y e biaha aki e mescla di 
e lineup di artistanan ta bay ta 
hopi varia, e ta bay ta un ano- 
chi hopi unico den cual e ac- 
tividad aki ta bay ta gratis y si 
personanan kier reserva nan 
luga nan por yama na Kul- 
ture Cafe pa nan por haci nan 
reservacion.” Bislip a afirma. 


Unesco a decreta e dia na aña 
2011, cu e obhetivo di duna 
di conoce un movemento 
musical di un balor educa- 
tivo grandi, asina como e 
recurso valioso cu ta contri- 
bui na intercambio cultural, 
dialogo y cooperacion entre e 
pueblonan na nivel mundial. 
Jazz ta un genero musical cu 
ta inclui melodianan Afro- 
mericano y mesclanan di otro 
ritmonan, basa den improvi- 
sacion y interpretacion liber. 

Canasta di consumo a conoce aumento di prijs 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di Maart 
2023. 


Indice di Prijs di Consumo pa 
luna di Maart 2023 E CPI pa 
luna di Maart 2023 ta 107.47, 
loke ta representa un caida 
di 0.1% compara cu e indice 
di Februari 2023 (107.59). E 
cambio di e CPI pa e ultimo 
diesdos (12) lunanan (Maart 
2022 te cu Maart 2023) ta 
5.9%, un subida di 1.9 punto 
di porcentahe (ppt) compara 
cu e periodo corespondiente 
di aña pasa (4.0%). E prome- 
dio anual (ultimo 24 luna) di 
e tasa di inflacion pa e peri- 
odonan di Maart 2021 te cu 
Maart 2022 y Maart 2022 te 
cu Maart 2023 ta 6.2%, un 
subida di 4.1 ppt compara cu 
e 2.1% registra den e peri- 
odonan di Maart 2020 te cu 
Maart 2021 y Maart 2021 te 


cu Maart 2022. 


Durante e luna aki, cuatro (4) 
di e diesdos (12) sectornan a 
registra caida di prijs. E caid- 
anan cu tabatin e mayor efec- 
to riba e CPI a wordo regis- 
tra pa e sectornan di “Mobi- 
lario” (-4.8%) y “Vivienda” 
(-0.3%), causando un efecto 
di respectivamente, -0.44 y 
-0.07 ppt. E caidanan den e 
restante sectornan a contri- 
bui cu un efecto di -0.05 ppt 
riba e CPI di Maart 2023. E 
caidanan aki a wordo con- 
traresta parcialmente door 
di 
principalmente 
subida 
den e indicenan di e sector- 
nan di “Transporte” (2.0%) 
y “Salud” (3.0%) cu a con- 
tribui cu un efecto di 0.28 y 
0.06 ppt riba e CPI di Maart 
2023. E subidanan den e res- 
tante sectornan a contribui 
cu un efecto di 0.10 ppt riba 
e CPI di Maart 2023. E caida 
den e sector di “Mobilario” a 
wordo causa principalmente 


door di un caida di 8.9% den 
e categoria “Aparato pa uso 
domestico”, 
causando 
un 
efecto di -0.24 ppt. E caida 
den e sector di “Vivienda” 
a wordo causa door di un 
caida den e categoria “Man- 
tencion y reparacion di vivi- 
enda” (-1.4%), causando un 
efecto di -0.07 ppt. E subida 
den e sector di “Transporte” a 
wordo causa principalmente 
door di un subida den e cat- 
egoria “Compra di vehiculo” 
(7.8%), causando un efecto di 
0.39 ppt. E subida den e sec- 
tor di “Salud” a wordo causa 
principalmente door di un 
subida di 3.5% den e catego- 
ria “Producto, aparatonan y 
ekipo medico”, causando un 
efecto di 0.05 ppt. 


Canasta di consumo 
E canasta di consumo di e 
CPI ta consisti di 408 bienes 
y servicionan. Compara cu 
Februari 2023, 51.0% di e bi- 
enes y servicionan aki a con- 


oce un aumento di prijs cau- 
sando un efecto di 1.01 ppt, 
mientras cu 32.4% ta mustra 
un caida di prijs, cu a contri- 
bui cu un efecto di -1.12 ppt 
y pa e restante 16.7% no ta- 
batin cambio den prijs. Prijs- 
nan di bienes a baha cu 0.3% 
y a causa un efecto di -0.19 
ppt. Prijsnan di servicionan a 
conoce un subida di 0.2% y 
a causa un efecto di 0.08 ppt 
riba CPI di Maart 2023. 


Core inflation 
E CPIC (core inflation) - 
CPI excluyendo e efecto di 
energia y cuminda - a registra 
na Maart 2023 un subida di 
3.3%. E indice di energia - cu 
ta consisti di e productonan: 
electricidad, awa, gasolin y 
diesel a registra un subida di 
16.5%. E indice di cuminda a 
registra un subida di 11.9%. 
Kico ta CPIC? E CPIC (core 
inflation) of e inflacion ba- 
sico ta un porcion di e infla- 
cion unda cierto articulonan 
cu tin movimientonan di pri- 
jsnan volatil ta wordo exclui, 
manera productonan alimen- 
ticio y energetico. Na mo- 
mento cu e inflacion basico 
wordo calcula, e componen- 
tenan mas volatil ta wordo 
elimina di e inflacion total. 
E indice di e inflacion basico 
ta sirbi pa evalua e tendencia 
riba medio y largo plazo di e 
nivel general di prijsnan. Pa 
ahusta maneho monetario, 
hopi economista ta enfoca 
riba e tasa di e inflacion ba- 
sico, como cu esaki ta permiti 
un evaluacion mas profundo 
di e procesonan di inflacion 
reciente den e economia. 


E CPIC ta wordo calcula 
door di compara e indice 
promedio di e periodo di e 
12 lunanan mas reciente cu 
e promedio di e periodo di 
12 lunanan anterior (Prome- 
dio anual). Elaboracion di un 
CPI tin tres meta principal. 1. 
Como un metodo di calculo 
pa compensa empleadonan 
pa motibo di perdida di pod- 
er di compra, ahustando nan 
salarionan, cu e proporcion 
di e cambio porcentual di 
CPI, locual ta conoci como 
indexering. 2. Como un 
mecanismo pa ahusta com- 
ponentenan di e producto 


domestico bruto (GDP) di 
termino nominal pa termino 
real den Cuentanan Nacio- 
nal. (Por ehempel door di 
elimina e efectonan di cam- 
bionan di prijs di e balor 
di consumo) 3. Como un 
medio pa gobiernonan y/of 
banconan central fiha obhe- 
tivonan inflacionario. 


Bestaansminimum 
E bestaansminimum pa un 
hogar consistiendo di dos (2) 
adulto y dos (2) mucha (edad 
0-15 aña) na Maart 2023 ta 
Afl. 5,386, un caida di Afl. 7 
compara cu Februari 2023 
(Afl. 5.393). E bestaansmini- 
mum pa un hogar di un (1) 
adulto ta Afl. 2,565, un caida 
di Afl. 3 compara cu Februari 
2023 (Afl. 2,568). Kico ta un 
“Bestaansminimum” y con 
e ta wordo ahusta? CBS ta 
defini un bestaansminimum 
como e nivel minimo di en- 
trada cu ta wordo percibi 
necesario pa un persona of 
famia por funciona den so- 
ciedad di un manera adec- 
uado y socialmente acepta- 
bel. Ora nos usa e definicion 
“Bestaansminimum”, en re- 
alidad ta wordo referi na un 
“Sociaal Bestaansminimum” 
y no na e definicion literal di 
un “Bestaansminimum” cu 
ta referi na “e suma di placa 
necesario pa cumpra e bienes 
y servicionan cu ta wordo 
considera necesario pa biba 
un bida liber di privacionnan 
basico” (Nacionnan Uni). 
Un indice a wordo crea pa e 
“Bestaansminimum” door di 
calcula e costo di tur recur- 
sonan esencial cu un adulto 
promedio ta consumi duran- 
te un luna. Cada luna e indice 
aki ta wordo ahusta, a base di 
e prijsnan di alimento, paña, 
vivienda, transporte y otro 
articulonan den e canasta. 


E bestaansminimum actual 
ta wordo basa riba e rapport 
“Bestaansminimum 
2010” 
publica door di CBS na De- 
cember 2010, y cual ta wor- 
do actualisa mensualmente 
segun e CPI. E unidad di 
referencia usa door di CBS 
(manera indica den e rapport 
aki) ta di un hogar cu ta con- 
sisti di dos adulto y dos mu- 
cha (di 0 pa 14 aña). 

Gobierno nacional y municipionan Hulandes den acuerdo pa recorte di 
presupuesto pa cuido hubenil 


(NLTimes)—Lunanan 
despues di negociacion, 
Secretaria 
di 
Estado 
Maarten van Ooijen (Ciu- 
do hubenil) y e asociacion 
di municipionan Hulan- 
des (VNG) a yega na un 
acuerdo riba principio di 
recorte y mehoracion den 
cuido hubenil. Ta bay re- 
corte den e proximo añan- 
an, pero menos cu Cabinet 
tabatin kier en principio. 
Awo cu e punto morto fi- 
nanciero a caba, tur par- 
tido envolvi por traha riba 
mas acuerdonan substan- 
tivo. E acuerdo principal 
ta bay wordo entrega na 
tur municipio pa aproba- 
cion. 


Inicialmente, gobierno tabata 
kier pa municipionan reduci 
374 miyon euro riba cuido 
hubenil e aña aki, cual ta bay 
aumento cu 463 miyon euro 
otro aña y 570 miyon euro 
na 2025. Dialuna atardi, e 
Ministerio di Salud Publico, 
Bienestar y Deporte, con- 
huntamente cu VNG a dicidi 
pa recorta 374 miyon euro 
e aña aki, 2024 y 2025. Esey 


ta trece e cantidad di recorte 
plania durante tres aña na 285 
miyon euro. 
Segun e Secretaria di Estado, 
e recorte di presupuesto pa 
2024 y 2025 ta bay permiti 
municipionan mehora cuido 
hubenil den circunstanci- 
anan social complica. “Refor- 
manan ta necesario pa asina 
yuda muchanan y famianan 


vulnerabel na un manera mas 
lihe y miho.” 


Mester a implementa e plan 
pa reformanan sistematico 
na januari 2022, incluyendo 
acuerdonan 
riba 
mehora- 
cion y spaarmento den cuido 
hubenil. 
Negociacionnan 
riba reformanan den e siste- 
ma di cuido hubenil a exper- 


encia strobacion pa via di e 
falta di suficiente garantia for 
di gobierno nacional pa mu- 
nicipionan por si acaso e defi- 
ciencianan den cuido hubenil 
sigui. 


VNG a conclui e acuerdo, 
pero si cu reservacionnan. Su 
miembronan, cual ta e muni- 
cipionan di Hulanda, ainda 


mester ta di acuerdo cu esaki. 
Ta bay presenta e trato na e 
reunion di miembronan di 
VNG den juni. 
Ademas, 
municipionan 
kier garantia lo mas pronto 
posibel 
tocante 
“recurso- 
nan financiero structural pa 
cuido hubenil pa 2026,” se- 
gun Consehal di Helmond, 
Cathalijne Dortmans, kende 
a conduci e negociacion di 
parti VNG cu e Ministerio di 
Salud, Bienestar y Deporte. 


Dormans a bisa cu e ta satis- 
fecho cu e recorte den e prox- 
imo añanan a calma. “Tabata 
un proceso dificil, pero nos a 
haci esaki pa nos hobennan.” 
Na 2026, municipionan mes- 
ter haci un recorte riba cuido 
hubenil cu 961 miyon euro. 


Ta bay tin un comision di ex- 
perto envolvi den e proceso. 
Na 2025, e comision aki ta 
bay examina si e recortenan 
di presupuesto ta realistico. Si 
esaki no ta e caso, e comision 
ta bay provee aviso tocante 
con municipionan y gobi- 
erno nacional mester aborda 
esaki. 


Tata ta bisa cu baby naci riba caretera ta den bon condicion; mama ta 
recuperando bon 


(NLTimes)—Baby Bente, 
ken a nace diadomingo 
riba caretera A13 banda 
di Delft ta bayendo bon, 
segun su tata, Luca, a con- 
ta RTL Nieuws. Mama 
Shannen tambe ta recu- 
perando bon di e nace- 
mento memorabel di su 
segunda yiu, el a bisa. 


Shannen 
y 
Luca 
tabata 
coriendo bay hospital dia- 
domingo atardi cu nan par- 
tera den otro auto tras di nan. 


“Mi partner eigenlijk no 
kier a bay cu auto paso- 
bra e no por a sinta. E taba- 
tin hopi dolor, pero na final 
nos no tabatin mas opcion y 
nos mester a sali lihe. Afor- 
tunadamente, 
nos 
tabatin 
nos partera cu nos caba.” 
Pero ta parce cu e hospi- 
tal tabata mucho leu. “Su 


awa a kibra caba pa ora 
e partera a yega nos cas. 
Den auto nos a descubri cu e 


tabata dilata completamente 
caba. 30 seconde prome cu 
Shannen a duna luz, nos a 


para e auto na banda di ca- 
minda. Despues tur cos a pasa 
hopi lihe y mi a corta e cuerde 
umbilical riba caminda mes.” 


Polis y ambulance a yega la- 
gun momento despues. Nan 
a blokia e salida di Delft y a 
ofrece 
apoyo. 
Ambulance 
a tuma mama y yiu y a hiba 
nan hospital pa un checkup. 


Ambos ta bayendo bon y ta 
sosegando awoki, segun Luca 
a bisa. “En todo caso, mi no ta 
bay lubida di e nacemento aki.” 


Segun e tata, Bente a haya 
popchi di beer di parti po- 
lis y paramediconan, y e 
departamento di obra pu- 
blico Rijkswaterstaat a duna 
e baby e marca hectometer 
riba caminda unda el a nace. 

Corsou: 
Partido den oposicion ta acusa Prome Minister di mal informacion 
tocante CPR y refineria 


(CuraçaoChronicle) 
- 
Parlamento ta alega cu 
Prome Minister Gilmar 
Pisas y Refineria di Kor- 
sou (RdK) a mal informa 
tocante e falsificacionnan 
den e proyecto Carib- 
bean Petroleum Refinery 
(CPR) segun e partido 
den oposicion PAR a re- 
porta den un comunicado 
di prensa. 


E partido mas grandi den 
oposicion ta acusa cu e infor- 
macion cu gobierno a provee 
durante reunionnan riba 11 
di january y 16 di january den 
aña 2023 tocante e proyecto 
CPR no ta mescos cu e con- 
tenido den e reportahenan 
forensico. 


Lider di PAR Quincy Gi- 
rigorie a expresa su indigna- 
cion tocante e rol di e grupo 
stranhero CPR, cual tabata e 


candidato preferi pa tuma e 
refineria pa un tempo largo. 
Girigorie ta puntra con RdK 
y e gobierno por a continua 


cu e negociacionnan pa asina 
hopi tempo, sabiendo kico e 
reportahenan forensico a re- 
porta y manteniendo confi- 
ansa den CPR. 
“Cu a declaracionnan aki, ta 
aparenta cu CPR y e hende- 
nan den y rond di e compa- 
nia ta responsabel pa e com- 
pensacion di documentonan 
importante,” Girigorie a de- 
clara. Esaki ta diferente na 
loke director di RdK y Pisas 
a comunica, kendenan a bisa 
cu partidonan externo tabata 
responsabel pa esaki. 


Despues cu Antilliaans Dag- 
blad a revela e falsificacion 
net prome cu fin di aña, RdK 
inmediatamente a publica un 
declaracion unda cu a admiti 


esaki. Sinembargo, no tabatin 
evidencia cu CPR mes a falsi- 
fica esaki ni tampoco cu nan 
tabata involucra segun e de- 
claracion oficial publica den e 
tempo aki. 


PAR no tin cu entrega un 
keho pa motibo cu Ministerio 
Publico (OM) ya caba a ini- 
cia un investigacion despues 
di kehonan otorga pa Banco 
Central CBCS y e insistencia 
di tercer partidonan manera 
RdK mes. 


PAR kier tin un debate cu 
gobierno den poco tempo. 
Girigorie ta considera e in- 
formacion 
suficientemente 
serio pa trata esaki cu henter 
e parlamento. 


Corsou: 
Ucrania ta tuma accion contra companianan di wega di placa Ruso 
den Corsou 


(CuraçaoChronicle) 
- 
Ucrania a pone varios 
companianan di wega di 
placa online riba nan lista 
di sancion, manera por 
ehempel 1xBet. 


E plataforma di investigacion 
Follow The Money a con- 
duci un investigacion riba e 
companianan aki na Corsou 
y a haya un total di 8 agen- 
cianan cu licencia na Corsou 
cu ta riba e lista di sancion pa 
motibo cu nan ta mantene 
laso cu Rusia. 


Follow the Money a com- 
para nombernan y adresnan 
riba e lista di sancion cu data 
di Curaçao su registro di 
companianan pa determina 
cua companianan di wega di 
placa ta afecta, si nan tabatin 
un licencia na Corsou y cua 
oficina di confiansa ta repre- 
senta nan interes. 


Un di e sitionan mas anon- 
imo den mundo tin casi un 
decada basa na Willemstad. E 
edificio na e adres Chuchu- 
biweg #17 no ta revela nada 
y empleadonan di e com- 
pania no ta traha na e sitio 
aki. Sinembargo e adres aki 
na Corsou rtecientemente a 
aparece riba e lista di sancion 
di Ucrania pa motibo cu e 
compania di biyones di dollar 
cu ta activo mundialmente 
y registra aki tin doñonan 
Ruso. 


1xBet no ta e unico compa- 
nia “Curasoleño” cu ta riba 
e lista di sancion di Ucra- 
nia. Parimatch.com y Btc- 
ity..net tambe ta riba e lista 
aki y tur ta sitionan web pa 
weganan di palca cu ta opera 
internacionalmente. Nan ta 
oficialmente basa na Corsou 
via oficinanan di confiansa 
y companianan di papel y ta 


haci uso di licencia Curasole- 
ño pa weganan di placa. 


President di Ucrania Volodo- 
myr Zelensky recientemente 
a anuncia medidanan contra 
centenares di compania di 
wega di placa, companianan 
afilia y nan doñonan y di- 
rector. E sancionnan ta bini 
for di Ucrania su conseho 
di siguridad y defensa den 
contra di companianan cu ta 
“actua contra Ucrania su in- 
teresnan.” 
Como resultado di Follow 
the Money su investiga- 


cion, cual ta un plataforma 
di investigacion Hulandes, 
e compania di confiansa na 
Corsou a termina su relacion 
cu e sitio web di weganan di 
placa Ruso BetCity.net. 


E compania aki, yama EMS 
Management Services, a caba 
su relacion cu BetCity.net 
despues di a descubri cu nan 
ta riba e lista di sancion di 
Ucrania. Aunke e lista aki di 
sancion a causa tiki impacto 
mundialmente, e gobierno 
Hulandes a contacta Ucrania 
y “otro partnernan interna- 


cional” tocante e lista aki se- 
gun un vocero di Ministerio 
di Asuntonan den Exterior. 


Gokbedrijven, e compani- 
anan di wega di placa, cu li- 
cencia na Corsou mester tin 
un representante riba e Isla, 
cual ta resulta den un indu- 
stria di confiansa cu ta mira 
hopi exito. Sinembargo, e 
sistema di licencia ta den plan 
pa cambia pronto, cu e gobi- 
erno di Corsou otorgando e 
licencianan y hayando e ben- 
eficionan di companianan di 
wega di placa. 

Buraco grandi den seguridad di Schiphol; ex-empleadonan ta mantene 
acceso na henter aeropuerto 


(NLTimes)—Hopi 
bi- 
aha, ex-empleadonan di 
Schiphol Airport ta keda 
cu nan uniform y carchi di 
acceso, cual ta keda acti- 
vo, segun un investigacion 
pa un profiel riba You- 
tube yama Vrije Vogels y 
medio di comunicacion 
Panorama. Nan a manda 
ex-empleado 
drenta 
e 
aeropuerto cu un camara 
scondi. El a logra yega te 
na e pasarela di avion sin 
causa ningun sospecho. 


Vrije Vogels y Panorama a 
cuminsa e investigacion un 
aña pasa despues di a ricibi 
un tip for di un ex-empleado 
cu ainda e tin su carchi di ac- 
ceso y uniform. Investigacion 
mas profundo a mustra cu no 
ta e so. “A resulta cu nuebe e 
ex-empleado anonimo a con- 
tribui cu nan storia.” 
“Nos denunciante a traha na 


Schiphol pa un tempo cor- 
tico, pero su paña y carchi di 
acceso ainda ta den su pose- 


sion,” segun Sven van der 
Meulen di Vrije Vogels. “Per- 
sonal cu ta kita, mayoria bi- 


aha keda cu nan carchi, cual 
ta keda activo.” 
E programa a puntra su 


fuente anonimo pa test si e 
carchi ta traha ainda mien- 
tras cu e ta bisti un camara 
scondi. E fuente a parkeer 
den parkeerplaats di personal 
y facilmente a habri e porta di 
e aeropuerto pa personal cu 
su carchi. El a cana den aero- 
puerto, te yega e pasarelanan, 
sin ningun hende purba stop 
e of puntr’e ki e tabata haci 
eynan. 


“Nos fuente a traha na 
Schiphol basta tempo pasa, a 
kita tambe basta tempo pasa, 
pero nunca a entrega su car- 
chi y uniform,” e programa a 
bisa. “Seguridad di aeropuer- 
to ta algo pa hari.” 


Schiphol no kier a duna 
contesta na e preguntanan 
di Vrije Vogels y Panorama. 
Parlamentario di CDA, Anne 
Kuik, a bisa cu e ta bay trece e 
asunto aki na parlamento. 


(NLTimes)—Un 
solici- 
tante di asilo cu permiso 
pa trabou por traha na 
Hulanda mas largo cu e 
tempo maximo permiti di 
24 siman pa aña, segun e 
corte na Arnhem a declara 
den su veredicto final dia- 
mars tocante un caso lanta 
conta agencia di beneficio 
UWV. Den pasado, UVW 
a nenga un aplicacion 
pa un permiso di trabou 
nobo pasobra cu a surpasa 
e limite di 24 siman, pero 
e corte a bisa cu esaki ta 
contra ley Europeo. 


E caso tabata encera un duna- 
do di empleo Hulandes y un 
refugiado di Nigeria cu kier 
a sigui traha hunto despues 
cu nan contract a vence. Pero 
pasobra cu e empleado a 
traha pa 24 siman caba, e no 
a haya aprobacion pa un per- 
miso di trabou nobo. P’esey 
el a warda 28 siman prome 
cu el a aplica. UWV a aproba 
e aplicacion, pero despues di 


24 siman, a rechas’e for di 
trabou atrobe. 
Segun e corte, UWV no mes- 
ter a haci esey, pasobra esaki 
ta limita acceso na mercado 
di labor innecesariamente. 
Esey ta nifica cu e accionnan 
di UWV ta den conflicto cu 
e “European Union’s Recep- 
tion Conditions Directive.” 
E mandato aki ta ordena pa 
tur estado di miembresia di 
Union Europeo sigura cu 
refugiadonan por haya ful ac- 
ceso na e mercado di labor no 
mas cu nuebe luna despues 
cu nan a entrega un solicita- 
cion pa asilo. E corte ta pensa 
cu por interpreta esaki como 
“acceso efectivo,” y ta pre- 
cisamente den e area aki cu e 
solicitante a enfrenta limita- 
cion poni pa UWV. 


UWV ta kere cu pa traha mas 
por duna un señal cu “resi- 
dencia permanente na Hu- 
landa ta posibel,” pero e corte 
no ta di acuerdo cu esaki. 
“Si refugiadonan traha du- 


rante e procedura di asilo, 
esaki ta bay promove integra- 
cion den Hulanda,” segun e 
corte. 


Un otro argumento di UWV 
a fracasa tambe, den cual e 
organisacion a bisa cu ta mas 
dificil pa regresa na e pais di 
origen ora dunado di empleo 
sigui desaroya nan relacion 
cu empleado. Por ehempel, 
un di e condicionnan pa un 
permiso di trabou ta cu e em- 
pleado mester ta residente di 
Hulanda pa ley. Pero ya cu 
esey no ta e caso mas si un 
aplicacion pa asilo wordo ne- 
nga, e corte a haya cu no por 
tin un obstaculo ora ta trata di 
debolbe na e pais di origen. 


Minister di Asunto Social y 
Empleo, Karien van Gennip, 
no tabata disponibel inme- 
diatamente pa asina por co- 
menta riba e huicio. Siman 
pasa, un investigacion cual el 
a encarga a mustra cu tin hopi 
beneficio di solicitantenan di 
asilo haya permiso pa traha pa 
un temporada mas largo. 


Tin diferente perspectiva pa 
cu e huicio aki. E partido di 
Prome Minister Mark Rutte, 
VVD, y tambe CDA tin duda 
ainda. Pero e segunda partido 
mas grandi den coalicion, 
esta D66, ta bay presenta un 
propuesto pa permiti refugia- 
donan traha mas cu 24 siman 
pa aña. 


Corte ta dicidi cu refugiadonan por traha 
mas cu 24 siman pa aña 

Brazil: Ucrania a invita presidente Lula y ta critica su esfuersonan pa 
logra paz 


(Reuters) – Ayera diamars, 
Ucrania a invita e presi- 
dente Brasileño, Luiz Ina- 
cio Lula da Silva pa bishita 
e pais cu ta aisla pa e guera 
y pa e por comproba pa su 
mes e consecuencianan di 
e invasion Ruso, na tempo 
tambe a critica su esfuerso 
pa concilia di dialogonan 
di paz. 


E invitacion a produci un dia 
despues cu minister di Asun- 
tonan Exterior Ruso, Ser- 
gei Lavrov, a bishita Lula na 
Brasilia y a comenta e opin- 
ion comparti cu Brazil y Ru- 
sia tocante e conflicto, cu tin 
mas di un aña caba. 


Vocero di Ministerio di Asun- 
tonan Exterior Ucraniano, 
Oleg Nikolenko a confirma 
riba rednan social e invita- 
cion pa Lula bishita Kiev “pa 
compronde e causanan real 
di e agresion Ruso y su con- 
secuencianan pa seguridad 
mundial.” 
Nikolenko a bisa cu Ucra- 
nia ta sigui cu interes e es- 
fuersonan di Lula pa haya 
un solucion pa e guera, pero 
no ta acepta “cu e victima y 
agresor” lo ricibi e mesun 
trato. 
Tambe a rechasa cu “paisnan 
cu ta yuda Ucrania pa de- 
fende su mes di un agresion 


mortal ta bay wordo acusa 
di fomenta e guera,” un ref- 
erencia di e comentarionan 
di Lula fin di siman ultimo, 
ora a acusa Merca y Union 
Europeo di prolonga e con- 
flicto suministrando arma na 
e Ucranianonan. 
E comentarionan di Lula a 
provoca un tormenta entre 
aliadonan occidental. 


Un vocero di Cas Blanco a 


acusa Lula di “ripiti como 
loro un propaganda Ruso y 
Chines sin wak e hechonan.” 
Union Europeo tambe a re- 
chasa e sugerencia di Lula cu 
tanto Ucrania como Rusia ta 
culpabel di e guera. E porta- 
vos di Asuntonan Exterior di 
UE, Peter Stano, a bisa cu tur 
ayudo tabata destina na “de- 
fensa legitimo” di Ucrania. 


Lula a ofrece su mes como 


mediador 
den 
combersa- 
cionnan di paz pa pone fin 
na e conflicto di Ucrania, cu 
a cuminsa ora Rusia a invadi 
e pais bisiña na februari di 
2022. Su proposicion, basa 
den tradicion Brasileño di no 
interveni y diplomacia habri, 
ta boga pa un grupo di pais- 
nan no implica den e guera 
cuminsa tene dialogo di paz 
cu Rusia y Ucrania. 
Kremlin apoya den declara- 


cionnan di Lula tocante e 
necesidad di haya un grupo 
di pais pa ta mediador den 
combersacionnan di paz y 
Lavrov a gradici dialuna ul- 
timo e esfuersonan di Brazil. 
Pero entre e paisnan occiden- 
tal, te awor, solamente presi- 
dente Frances, Emmanuel 
Macron a acoge cu satisfac- 
cion e iniciativa di paz di e 
mandatario di e mayor eco- 
nomia di Latino America. 


Mexico ta considera cu Luis Almagro “ta perhudicial” pa OEA 


(EFE) – Mexico ta mira e 
secretario general di Or- 
ganisacion di Estadonan 
Americano (OEA), Luis 
Almagro, 
“sumamente 
perhudicial”, debi na un 
rapport externo den cual 
ta indica cu el a viola e 
normanan etico ora taba- 
tin un relacion sentimen- 
tal cu un otro funcionario 
di e mesun organismo. 


“Ta evidente cu e rol cu Al- 
magro ta hungando y su figu- 
ra ta sumamente perhudicial 
pa e operatividad y prestigio 
di OEA,” director general di 
Organismonan Regional di 
Mexico, Efrain Guadarrama 
a bisa. 


E rapport ta señala cu Al- 
magro a viola sin intencion e 
reglanan di OEA riba e “sen- 
tido comun y bon huicio.” 
Mexico ta considera e rapport 
cu e firma di abogado Miller 
&Chevalier a haci pa OEA cu 
“ta un malestar general den 
e organisacion” y specifica- 
mente pa e figura di secre- 
tario general. 


“Den e unico cos cu no tin 
consenso ainda ta cua ta bay 
ta e salida y nos ta kere cu nos 
mester tin un discusion im- 
portante riba esaki”, Guadar- 
rama a bisa y tambe a agrega 
cu su pais ta wak e necesidad 
di “refunda” OEA. 
Merca e contribuyente finan- 
ciero mayor di OEA, dialuna 
ultimo a califica e rapport di 
“husto y exhaustivo” y a re- 


corda cu no a haya violacion 
na normanan pa loke ta trata 
“contract, salario, biahenan 
of conflicto di interes.” 


Embahador Mericano den e 
organismo, Francisco Mora, 
a indica cu su pais ta apoya e 
recomendacionnan di e rap- 
port, ta sugeri e necesidad pa 
revisa e reglamentonan in- 
terno y e normanan etico di e 


organismo. 


Almagro ken a fungi como 
canciyer di Uruguay entre 
2010 y 2015 ta secretario gen- 
eral na OEA for di 2015, a ser 
someti na un investigacion pa 
determina si, den marco di 
e relacion sentimental aki, a 
kibra e reglanan di OEA. 
Na november ultimo e or- 
ganisacion a contrata e ser- 


vicionan di e firma di aboga- 
donan Miller&Chevalier pa 
efectua e investigacion. 


E polemica di e relacion in- 
timo a bira conoci despues 
cu asamblea di Banco In- 
teramericano di Desaroyo 
(BID) na september ultimo 
a dicidi kita nan presidente, e 
Mericano di origen Cubano, 
Mauricio 
Claver-Carone, 
pa motibo di un “affaire” cu 
un empleado di dje, algo cu 
despues el a nenga. 


Den e rapport, ta señala cu e 
funcionario diplomatico no a 
kibra normanan interno di e 
organismo, loke a bari for di 
mesa tur duda tocante e inte- 
gridad di su mandato, despu- 
es cu un denuncia anonimo 
na juni 2022 a sembra som- 
branan di su comportacion. 


E rapport ta conclui cu Al- 
magro no a comete ni un 
iregularidad durante e direc- 
cion di OEA, pero si a viola 
e referencia huridico tocante 
“sentido comun, bon huicio 
y otro obligacion etico.” 

Puerto Rico: Juana Diaz ta bay tin sistema nobo di transport colectivo 


(ElNuevoDia) – Centena- 
res di residente di e zona 
y otro barionan distante 
di centro urbano di Juana 
Diaz lo por beneficia 
pronto di un sistema nobo 
di transport colectivo mu- 
nicipal cu ta bay abarca 
shete ruta inspira den e 
tradicion di Tres Reyes. 


E proyecto ta conta cu un pre- 
supuesto di 13 miyon di dol- 
lar asigna pa Administracion 
Federal di Transport (FTA) y 
ta pretende di conecta sector- 
nan di Juana Diaz cu recori- 
donan cu lo facilita acceso na 
e ciudad bisiña di Ponce. 


Segun alcalde Ramin Her- 
nandez Torres, e municipio ta 
prepara pa cumpra e vehicu- 


lonan, den un prome fase cu 
ta bay cuminsa na juli y cu 
ta inclui tambe e creacion di 


e oficina cu ta bay ta encarga 
di administra y organisa e 
schedule di e rutanan Gas- 
par, Melchor, Baltasar, Belen, 
Oro, Incienso y Mirra. 


“Proximamente ta bay tin 
destaho pa cumpra e busnan 
como un prome fase. Tambe 
supuestamente, cuminsando 
for di juli, ta bay traha riba e 
structura administrativo cu 
lo dirigi e proyecto aki. Tin 
shete ruta y esaki ta bay me- 
hora e falta di transport colec- 
tivo,” e ehecutivo municipal a 
splica. 
“Mi mester percura pa un re- 
union cu e alcalde di Ponce 


pa wak si nos por conecta nos 
sistema di transport colectivo, 
posiblemente na Coto Lau- 
rel, pa e ta un conexion entre 
ambos ciudad, reconociendo 
cu e mayoria di e agencianan 
di gobierno, universidad- y 
hospitalnan ta na e Ciudad 
Señorial. Esey ta permiti un 
conexion total pa ambos mu- 
nicipio,” el a adelanta. 


E ruta principal lo ta Belen, 
cu lo sali di e terminal Clotil- 
de Colon Santiago, cu parada 
na urbanisacion- y areanan 
limite, incluyendo e centro 
comercial y e coliseum, entre 
ambos punto di encuentro. 


Venezuela: Activistanan ta pidi reforma hudicial contra corupcion 


(ElNacional) - Husticia 
na Venezuela mester di 
un reforma structural cu 
ta caba cu e corupcion cu 
ta haci dificil lucha na e 
pais contra abuso desde e 
poder, 
representantenan 
na Madrid di organisa- 
cionnan di defensa di 
derechonan humano a ad- 
verti. 


E Encuentro Internacional 
tocante Corupcion y Dere- 
chonan Humano na Ven- 
ezuela, convoca pa e organi- 
sacionnan aki, ta analisa na e 
capital di Spaña e situacion na 
e pais. 
Mildred Rojas, di Transpar- 


encia Venezuela, miembro 
di e entidad Transparencia 
Internacional cu ta lucha 
contra corupcion, den su in- 
tervencion den e forum aki, a 
relata un serie di ehempel di 
intervencion den Husticia for 
di partido Socialista Unido 
di Venezuela y Ehecutivo di 
Nicolas Maduro. 


E nombramento “puntando 
dede” di hues- y fiscalnan, e 
detencion y tortura di algun 
di nan, politiconan cu ta ariba 
di e tribunalnan, sentencian- 
an faborabel pa esnan cu por 
paga nan y un Fiscalia cu no 
ta rindi cuenta tabata algun di 
e casonan presenta pa Rojas. 


Na eseynan el a agrega otro 
casonan di usamento di e 
sistema di hustiicia pa e per- 
secucion politico, manera 
esun di e ex general chavista 
Hugo 
Armando 
Carvajal, 
deteni na Spaña wardando 
extradicion pa Merca pa nar- 
cotrafico, cu tabata hefe di 
e inteligencia militar cu e 
presidente Chavez y Maudor, 
pero despues a apoya e oposi- 
tor Juan Guaido y ta wordo 
acusa na s pais di e delitonan 
di traicion contra patria. 


Francisco Fox, di oficina di 
Alto Comisionado di Na- 
cionnan Uni pa Derechonan 
Humano na Venezuela, ta 


boga pa un reforma structur- 
al, pa husticia Venezolano no 
depende di ken ta goberna, cu 
huesnan cu ta sali di un carera 


profesional cu salarionan ad- 
ecua pa evita cu nan ta cay 
den corupcion, y fiscalnan 
imparcial. 


Venezuela: Delegacion di oposicion democratico ta reuni cu Gustavo 
Petro na Bogota 


(ElNacional) – Un comis- 
ion di Plataforma Uni- 
taria di oposicion, cu ta 
participa den e proceso di 
negociacion na Mexico, 
ta bay biaha pa Bogota pa 
reuni cu presidente Gus- 
tavo Petro prome cu e 
conferencia internacional 
tocante e crisis na Ven- 
ezuela, cu ta bay celebra 
dia 25 di april na e capital 
Colombiano. 


Stalin Gonzalez, den un en- 
trevista cu Blu Radio, a bisa 
cu e delegacion ta bay expone 
dilanti e mandatario su vision 
pa e sirbi como referencia na 
e encuentro, cu ta bay conta 
cu participacion di paisnan 
di e region, manera Brasil, 
Chile, Argentina y Ecuador, 
un representante di Merca 
y nacionnan di Union Eu- 
ropeo. 


“Loke nos a papia den e canal 


cu presidente Petro a nombra 
nos, cu ta embahador di Co- 
lombia na Merca, Luis Gil- 
berto Murillo. Semper nos a 


papia cu e iniciativa aki por 
fortalece e proceso cu ta tu- 
mando luga na Mexico bao 
mediacion di Noruega y cu 


nos por continua cu e agen- 
da,” el a manifesta. 


E opositor, parti di e grupo 


cu ta negosha cu regimen 
Venezolano, a destaca cu e 
iniciativa di Petro por reforsa 
y fortalece e proceso na Mex- 
ico, paralisa pa decision di e 
chavismo seis luna pasa. 


“Mi ta compronde e tema di 
sancion, e ta parti di e agen- 
da, pero tambe e ta parti di e 
agenda pa tin democracia na 
Venezuela, cu nos por eligi 
libremente, tur esey ta for- 
ma parti di un agenda. Pa e 
mundo liber por lanta e san- 
cionnan mester tin democra- 
cia na Venezuela. E Venezo- 
lanonan mester reencontra, 
Venezuela mester sali di e cri- 
sis, mester tin Estado di dere- 
cho. Pa esey e negociacion ta 
y e acuerdo,” a bisa. 


Gonzalez a reconoce cu e po- 
litica di maximo presion cu 
oposicion a aplica cu e apoyo 
di comunidad internacional 
no a funciona. 

(AP) - Cantante y rapper 
Aaron Carter accidental- 
mente a hoga den su baño 
pa causa di e pildonan cu 
el a bebe y e gas usa den 
productonan di limpiesa 
cu el a inhala segun e re- 
portahe di e coronel pu- 
blica riba diamars. 


Carter, e ruman homber 
chikito di miembro di Back- 
stree Boys Nick Carter a 
ser haya sumergi den awa y 
morto cu 34 aña di edad den 
baño di su cas na Lancaster, 
California dia 5 di november 
segun e autopsia cu e coronel 
a publica. 


E pildo cu Carter a tuma, 
alprazolam cu hopi biaha ta 
bendi bao e nomber Xanax, 


a ser haya den su sistema 
di mesun manera cu e gas 
difluoroethane, cual segun e 
reportahe ta un gas cual su 
uso ta comun den produc- 
tonan di limpiesa den forma 
di spray,” y “esaki por induci 
sentimentonan di euforia ora 
cu inhala esaki.” 


Ambos substancia a haci cu 
Carter a bira incapacita den 
e baño y consecuentemente 
a causa cu el a hoga segun e 
reportahe. 


E autopsia a keda ehecuta 
e dia despues di Carter su 
fayecimento, sinembargo a 
wanta e resultadonan pa por 
conduci testnan di toxicolo- 
gia, cual hopi biaha por tuma 
lunanan largo. 


(AP) - escritornan di television y pelicu- 
la parti di e Union a vota pa duna e lider- 
nan e autoridad pa convoca un welga si 
nan no por yega na un acuerdo riba un 
contract nobo. 


Den un email cu a manda na e miembronan, 
e comite di Writers Guild of America a bisa cu 
casi 98% di e votonan tabata na fabor di auto- 
risa e welga cu casi 79 porciento di e miem- 
bronan participando den e voto. Actualmente 
nan ta negociando cu Alliance of Motion Pic- 
ture and Television Producers riba un trato cu 
tin e meta di trata pago y otro cambionan cu e 
posicion dominante di servicionan di stream- 


ing ta treciendo. “Nos miembronan a papia,” 
e email a bisa. “Boso a expresa boso forsa col- 
ectivo, solidaridad y e demanda pa un cambio 
significante den nos cifranan abrumante.” E 
escritornan su contract di 3 aña ta caduca dia 
1 di mei, y e lidernan por convoca un welga e 
siguiente dia pero tambe por extende e dead- 
line aki si ambos partido ta cerca di yega un 
acuerdo. 


Problemanan den e negociacion ta inclui e 
pago, e habilidad di traha pa diferente show 
durante tempo liber di un proyecto y segun 
Variety, e uso di inteligencia artificial den e 
proceso di skirbi e guion. 


(TMZ) - Ruman homber 
di Drake Bell ta e prome 
persona cu a notifica polis 
ora cu a pensa cu Drake 
Bell tabata disparci, bisan- 
do polis cu Drake tabata 
mensando cu suicidio den 
e caso di custodia di su yiu 
cu su ex pareha. 


Segun e reportahe di polis 
obteni pa TMZ, Drake su ru- 
man homber Robert a yama 
polis di Orlando diaranson 
anochi pa notifica cu Drake 
tabata 
haciendo 
declara- 
cionnan suicida bisando cu e 
lo colga su mes y cu e no kier 
ta bibo mas. 


Robert a conta polis cu Drake 
tabata na Winter Park Florida 
pa bishita Janet, su ex pareha 
y asina trata e acuerdo di 
custodia di nan yiu homber. 
Drake y Janet a separa den 
january. 


Tambe el a conta polis cu 
“Drake tabata den mal condi- 
cion haciendo declaracionnan 
suicida” den mensahenan di 


texto cu el a manda su mama. 
Aparentemente el a bisa cu 
e no tabata kier biba mas y 
cu lo bebe excesivamente pa 
despues colga su mes. 


Durante e yamada di emer- 
gencia den e caso aki, e oficial 
di Orlando a yama otro de- 
partamento pa localisa Drake, 
caracterisando e situacion 


como un “posibel intento di 
suicidio.” 


Na final di dia a haya Drake 
poco despues cu el a keda re- 
porta perdi. Apesar cu a apa- 
renta mane si no tabata nada, 
autoridadnan a tuma accion 
pa sigura cu Drake Bell rici- 
bi un evaluacion di su salud 
mental. 


Aaron Carter a hoga pa causa 
di droga y kimico cu el a inhala 


Escritornan di television y pelicula 
ta autorisa welga tocante pago y otro 
problemanan 


Ruman homber di Drake Bell a conta polis 
cu Drake tabatin pensamentonan suicida 

Recientemente, Minister 
Endy Croes a reuni cu stu- 
diante di Instituto Peda- 
gogico Arubano (IPA), 
Whitney Gutierrez. Whit- 
ney ta den etapa final di 


su estudio di Maestro di 
Enseñansa Primario na 
IPA y ta haciendo un in- 
vestigacion final pa su te- 
sis. 


Ta Desea Whitney Guitierrez hopi exito cu su tesis 


E topico di su tesis ta basa riba 
siñamento social emocional 
(social-emotional learning). 
Den cuadro di esaki, Whitney 
a entrevista Minister di Ense- 
ñansa Endy Croes pa yuda 
contesta su preguntanan di 
investigacion. 


Siñamento social emocional 
ta e proceso unda ta desaroya 
autoconsciencia, autocontrol 
y e habilidadnan interper- 
sonal cu ta vital pa tin exito 
na scol, na trabou y den bida. 
Persona cu tin habilidad so- 
cial emocional ta mas capaz di 
enfrenta e desafionan cotidi- 
ano y ta beneficia academica-, 
profesional- y socialmente. 


Pregunta principal di su tesis 
ta: Con un maestro of maes- 
tra por haci uzo di siñamento 
social emocional den klas pa 
yuda mucha homber cu no 
tin un figura paternal of tin 
e poco den nan bida y tin 


cierto actitud problematico 
of problema social? 


Minister Endy Croes a duna 
un splicacion bastante am- 
plio di e vision di Gabinete 
Wever–Croes II encuanto si- 
ñamento social emocional y 
a señala algun proyecto cu a 


inicia caba relaciona cu siña- 
mento social emocional. 


Minister Endy Croes ta con- 
tento di por a contribui na e 
investigacion y ta desea Whit- 
ney Gutierrez hopi exito cu 
su tesis. 


Minister a presenta na tayer riba 
Economics of Mutuality 


Minister Geoffrey Wever 
recientemente tabata tin 
e honor di habri e work- 
shop “Economics of Mu- 
tuality” cu participacion 
di comerciantenan na 
Universidad di Aruba. 
Companianan ta bao di 
un presion creciente di 
empleado-, 
consumi- 
dor-, inversionista- y go- 
biernonan pa incorpora 
practicanan sostenibel. 
“Crea balor” mester ta 
basa riba beneficio di 
crea solucionnan pa e 
ser humano y medio am- 
biente, y no solamente 
beneficio financiero. 


E tayer “Business Leaders 
Shape Society Now and in 
the Future” ta forma parti 
di un programa dedica na 
Economics of Mutuality. 
Economics of Mutuality ta 
un innovacion riba tereno 
di maneho y inversion pa 
guia organisacionnan den 
nan transicion pa asina crea 
un balor mas grandi pa e 
ser humano y medio ambi- 
ente y tambe mas ganashi. 
Esaki ta un situacion “win- 
win” pa tur, un beneficio 
mutuo pa tur stakeholders. 


Den 2019 e economia di 
Aruba tabata 8.3x biaha mas 
grandi cu e economia den 
1986 midi den balor nomi- 
nal. Pero si nos wak e ba- 
lor nominal di e economia 
reparti over di tur habitante 
–Producto Interno Bruto 
per capita–esaki tawata 4.5x 
biaha mas grandi cu den 


1986. Esaki ta menos cu e 
crecemento di e economia. 


Pa loke ta trata e balor real 
di e economia, of e calidad 
averahe di bida, esaki den 
2019 esaki tawata 2.5x biaha 
mas grandi cu 1986—pues 
un diferencia grandi. Esaki 
ta mustra cu aunke e econo- 
mia di Aruba a crece, e cali- 
dad averahe di bida di nos 
habitantenan a keda hopi 
atras. Desde 2000 e desar- 
oyo di e Producto Interno 
Bruto per capita real of cali- 
dad averahe di bida ta stagna. 


Mirando e necesidad y ur- 
gencia pa un modelo eco- 
nomico duradero, minister 
Geoffrey Wever a informa 
e participantenan cu a traha 
un ‘National Action Plan 
2023-2025 Aruba’s Transi- 
tion To A Sustainable And 
Inclusive Economic Mod- 
el’. Recientemente esaki a 
wordo aproba door di con- 
seho di minister y a ser pre- 
senta na Parlamento 30 di 
maart y despues pa pueblo. 


Ta importante pa hiba e de- 
bate cu no por sigui desaroya 
nos economia na e mesun 
manera cu a haci e ultimo 
32 añanan si cifranan oficial 
ta demostra cu e calidad di 
bida di nos ciudadanonan ta 
wordo negativamente afecta. 


Minister Geoffrey Wever ta 
gradici HopeAruba Move- 
ment Foundation pa e invit- 
acion y por sigui conta cu su 
cooperacion pa traha hunto 
pa un Aruba duradero. 

Masha pabien sra. Marieta 
Wanopa 
Diahuebs, 13 di april taba- 
ta un dia masha special pa 
Cruz Cora Aruba, na mo- 
mento cu a sorprende Sra. 
Marieta Wanopa pa su 50 
aniversario como bolun- 
tario di Cruz Cora. 


Pa e ocasion aki, Directora 
di Cruz Cora Hulanda, Sra. 
Marieke van Schaik, a haci 


un bishita y trece Marieta 
su pin special di 50 aña for 
di Hulanda. Marieta ta un 
ehempel, un inspiracion y un 
mentor pa henter Cruz Cora 
Aruba y pa hopi generacion 
di boluntario. 
Marieta, masha masha danki 
pa e 50 aña di dedicacion y 
amor pa yuda nos comuni- 
dad. Pabien! 


Proyecto Hunto Grandi Grandi Hunto (HGGH) a ofrece workshop 
tocante vulnerabilidad di un adulto mayor 


Proyecto HGGH durante 
februari y maart a ofrece 
un serie di 7 workshop cu 
e tema Vulnerabilidad di 
un Adulto Mayor cu a ter- 
mina Diahuebs ultimo. 


Sra. Rosa Leon, “Geron- 
toloog”, coordinador di e 
Proyecto HGGH (bou auspi- 
cio di Fundacion Movemen- 
to ta Bida) conhuntamente 
cu Sra. Madelyne Ridderstap, 
“Begeleidingskundige” 
na 
Dept. di Asunto Social tabata 
e facilitadornan durante e 
workshop. 


A enfoca riba topiconan pri- 


mordial y tambe topiconan 
secundario, pero sigur no di 
menos importancia. Dife- 
rente representantenan di es- 


nan cu ta traha cu Adultonan 
Mayor tawata presente na e 
workshop aki, p.e. Casnan di 
Cuido, FAVI, Dagopvang, yi- 


unan cu tin nan mayornan na 
nan encargo, representante di 
Grupo di 60+, trahadornan 
di un Cas di adulto mayor 
cu ta “speciaal” y un Welzi- 
jnsconsulent. Por bisa cu tur 
participante a bay cas cu un 
maleta yen di informacion, 
cu sigur lo ta di gran balor pa 
nan trabou cu nos adultonan 
mayor. 


Ariba e ultimo dia tur par- 
ticipante mester a compila un 
poster caminda ta reproduci 
tur locual cu a siña durante e 
7 simannan cu a pasa. Esnan 
cu a participa tawata masha 
contento cu nan por a refleha 


conhuntamente riba e trabou 
cu adultonan mayor, como 
cu e ocacionnan pa risibi in- 
formacion specifico riba e 
topiconan aki ta masha scars 
na Aruba. 


Danki na Fundacion Move- 
miento Ta Bida, Cede Aruba, 
Samenwerkende 
Fondsen, 
Departamento di Asuntonan 
Social y Proyecto Hunto 
Grandi Grandi Hunto pa hasi 
e workshop posibel. Por ul- 
timo a gradici tur participante 
individualmente pa nan par- 
ticipacion y a ricibi un certifi- 
cado di participacion. 


WeConnect Tayer informacion pa eleccion di estudio pa studiantenan di 
examen final 


E Tayer “Informacion pa 
eleccion di estudio” a wor- 
do duna dia 4 y 5 di april 
ultimo na un grupo di 
studiante di examen final 
na Colegio Arubano. Mas 
cu 300 alumno di HAVO 5 
y VWO 6 a participa na e 
tayer aki den nan orario di 
scol. Studiantenan di Co- 
legio a para dilanti klas y 
comparti nan experiencia 


ora di na estudio na Hu- 
landa. 


Esaki ta un iniciativa di e fun- 
dacion educativo WeConnect 
cu asina ta duna sosten na in- 
formacion pa eleccion di es- 
tudio. “Tur aña den e periodo 
aki nos ta duna e serie di in- 
formacion aki, riba peticion 
di e scolnan”. Asina coordi- 
nador Rachel Hughes di We- 


Connect ta informa nos. 
Informacion 
Un gran parti di e studian- 
tenan aki lo ta saliendo pa 
exterior den un paar di luna; 
e eleccion pa Hulanda ta uno 
obvio. Algun di nan sa caba 
kico nan ta bay studia y na 
cua ciudad, otronan ta duda. 
“Ta dificil pa hasi un elec- 
cion na distancia y no ta tur 
hende tin e luho di bishita 
scol y universidad nan prome 
cu bay studia. Pesey nos ta 
contento cu e demanda aki 
di e scolnan.” Manager Tanja 
Fraai di WeConnec ta bisa. 
Ex-alumno nan dilanti klas 
WeConnec ta traha a base 
di e sistema persona na per- 
sona pesey e informadornan 
ta ex-alumno nan cu a bay 
Hulanda pa studia. E Aru- 
biano Amedee Wever a studia 
ciencia di tera na Universi- 
dad Liber di Amsterdam. E ta 
duna e informacion cu plac- 
er: “Nos ta experencia cu nos 
por duna un contribucion 
positivo na e proximo gen- 
eracion di studiante, pa asina 
tur aña nan ta miho prepara 
pa e bida na Hulanda.” 
Tip 
Nanine Ponson a kies pa e es- 
tudio di Biologia y investiga- 
cion di Laboratorio Medico 


na Universidad di Leiden, 
sigui pa un doctorado na 
Universidad liber di Amster- 
dam. Su tip pa e studiante 
nan ta: “Cuida bo mes, mas 
ora ta trata di bo salud men- 
tal. Tambe, diberti!” E di tres 
informador ta Joseph Loaiza, 
ela studia ley di Impuesto 
na Universidad di Leiden. 
Joseph ta contento cu awor 
presupuesta tambe ta parti di 
e informacion cu “WeCon- 
nect” ta duna: “Bo mester ta 
prepara pa gastonan inespera 
y bo mester tin gara riba bo 
finansa. Bo mester siña hasi 
cosnan pa diberti sin sintibo 
limita. Bida ta un proceso di 
aventura.” 
Necesidad 
Na Colegio tin necesidad di e 
informacion di WeConnect. 
Decano Richeilla Wijngaarde 
ta bisa: “Loke den mi opinion 
ta importante y dibertido, ta 
cu e informacion ta wordo 
duna door di profesional nan 
hoben. Nan ta jong, y nan a 
experimenta e bida di studi- 


ante of nan ta involucra cu 
studiante nan cu ta studiando 
ainda.” E ta contento tambe 
cu a añadi e informacion to- 
cante presupuesta. “Salimen- 
to y cumpramento ta impor- 
tante pa hopi studiante, pero 
nan mester sa tambe con pa 
maneha nan placa. E aña aki 
nos a ricibi hopi pregunta di 
presupuesta di nos studiante 
nan, pesey nos a dicidi di 
duna mas atencion na esaki.” 
Salud Mental 
Tambe 
informacion 
riba 
salud mental a wordo duna 
door 
di 
WeConnect 
pa 
prome biaha e aña aki. Hopi 
necesario, segun decano Wi- 
jngaarde: “Ta importante pa 
alumnonan compronde cu 
bida ta consisti di cay y lanta 
bek y cu no ta tur ora cos ta 
bay manera nos a planea. Bo 
estudio por decepciona bo, 
pa prome biaha bo ta biba 
riba bo mes. Kiko bo ta hasi 
ora cosnan no bay manera bo 
kier? Bo ta cambia e situacion 
y bo ta sigui!” 

Polis a bay na Purun pa 
caso di destruccion na dos 
auto 


Dialuna mainta polis a bay na Purun. 


Aki tabata tin un caso di destruccion. Polis tin e caso bao 
investigacion. 


Cuerpo policial ta informa: 
Polis cu buskeda pa un homber Britanico 
perdi 


Dialuna merdia pa mas 
o menos 2:45 di atardi 
central di polis ta wordo 
informa door di un doño 
di un cas cu e ta huur cu 
un homber nacionalidad 
Britanico, cu yiu di e 
homber a yama y informa 
cu dia 31 maart ultimo 
e tabatin contacto cu su 
tata. 


E tata lo a informa cu e lo 
bay cana banda di Kapel na 
Alto Vista. Despues di e dia 


aki e no a tende mas di su 
tata. Doño di cas a bay na e 
cas controla y no a topa cu e 
homber. Despues a bay busca 
banda di Kapel di Alto Vista 
na unda e la bin encontra cu 
e auto di e homber cu ta un 
KIA Sportage color shinishi. 


A despacha patruya di Noord 
di biaha na e sitio na unda 
a cuminsa cu un buskeda. 
Helicopter di Polis tambe a 
yuda den e buskeda. 
Recherche di Noord como 


tambe polis tecnico a yega 
na e sitio y cuminsa cu nan 
investigacion. 


Despues di basta ora anochi 
a cera y na unda a stop cu e 
buskeda. 
Ta trata di e homber Everard 
Edoo di 71 aña di edad cu 
nacionalidad Britanico. 


Cuerpo Policial ta haci un 
apelacion na es cu sa algo of 
por a mira algo pa yama e 
tiplijn di polis cu ta 11141. 


Trabao na Plaza Tino Ruiz 
(KPA Noord) avansando 


Riba su pagina di Face- 
book, Departamento di 
Obra Publico, DOW a 
informa cu trabaonan ta 
avansando hopi liher na 
Plaza Tino Ruiz. Nan a 
indica cu e contratista 
ta bezig ta pegando e 
“straattegels” nan den 2 
diferente color pa asina e 
plaza haya un bista dife- 
rente. 


Henter e siman lo caba cu e 
trabaonan akinan y pa otro 
siman ta bay asfalta e parti di 
parkeerplaats. 
Por ultimo ta bay embeyece e 
plaza cu matanan rond. 


Keda 
pendiente, 
pronto 
DOW ta bay anuncia ki dia ta 
bay inaugura e plaza aki. 

Den colaboracion di DEA y IPA a lansa plataforma digital Matrix 


Dialuna mainta, Minister 
Endy Croes a reuni cu di- 
rectora di Departamento 
di Enseñansa Sra. Anne- 
Marie 
Proveyer, 
hoofd 
beleid di DEA Sra. Sheila 
Maduro, directora di Insti- 
tuto Pedagogico Arubano 
Sra. Marilyn Richardson, 
“instructional 
designer” 
di IPA Sra. Carol Zwan, 
coordinador 
di 
Centro 
pa Desaroyo Profesional 
Continuo (CDPC) di IPA 
Sra. Nishenou Felix. 


Durante e reunion a presenta 
e lansamento di plataforma 
digital Matrix, unda cu es- 
nan den e campo di ense- 
ñansa por traha activamente 
na 
nan 
profesionalisacion 
den un forma flexibel y per- 
sonalisa. E plataforma digital 
pa recapacitacion di actornan 
den enseñansa a wordo lansa 
nacionalmente door di Min- 
ister di Enseñansa y Deporte 
Sr. Endy Croes cu ta e prome 
actor cu a inscribi riba e plata- 
forma. 
Den colaboracion di IPA y 
DEA, a crea un plan pa au- 
menta e capacidad di e do- 
centenan y tur esnan cu ta 
traha den e veld di enseñansa. 
Desde aña 2020, Gobierno 
di Aruba a pone fondo pa e 
proyecto Capacity Enhance- 
ment of all Instructors and 


Teachers in the Education 
System di National Strate- 
gic Plan (NSP) di Directie 
Economische Zaken, Handel 
en Industrie (DEZHI). Sra. 
Felix a indica cu e video cu a 
lansa incialmente SAM 1, ta 
duna un splicacion di e base 
di kico SAM ta encera y cu 
alrededor di aña escolar nobo 
lo ta lansando mas curso riba 
e plataforma digital. 


E cursista por sigui e curso 
SAM 1 den su propio tempo 
dentro di e periodo maximo 
di 6 luna. E curso aki ta aca- 
para tur locual un maestro 
di scol primario mester sa pa 
por haci su enseñansa con- 
forme e maneho nobo, entre 
otro, habilidadnan di siglo 21, 
generacion actual den ense- 


ñansa, diferenciacion, disc- 
plina consciente, siñamento 
social emocional y idioma 
materno. Banda di esaki, Sra. 
Richardson a expresa di ta 
contento cu e lansamento di 
e programa Matrix, unda IPA 
a contribui den e proyecto 
door di pone tur material cu 
nan ta ofrece riba e tereno di 
profesionalisacion pa e plata- 
forma digital Matrix. Sra. 
Richardson a agrega cu IPA 
ta cooperando tambe cu e 
maneho di e plataforma. 


Sra. Zwan, kende ta e “in- 
structional designer” di IPA 
ta maneha e sistema y ta e 
persona encarga pa pone e 
cursonan 
online. 
Tambe, 
Sra, Maduro a señala cu den 
cuadro di PEN 2030, un di 


e metanan ta pa traha na op- 
timalisa e competencia di e 
maestronan y ta contento cu 
e partnernan cu a contribui 
pa logra e meta aki. Riba e 
website www.ea.aw ta haya 
e “banner” Matrix, unda 


lo hiba bo na e website di 
Matrix. Eyriba por crea un 
cuenta y inscribi pa e curso 
cu ta desea. Riba Facebook di 
Enseñansa Aruba y CDPC lo 
anuncia regularmente e de- 
mas cursonan cu lo sali riba e 


Investigacion na rifnan di 
coral den Caribe Hulandes 


Wereld 
Natuur 
Fonds 
(WWF-NL) ta desaroy- 
ando un exhibicion online 
interactivo cu lo demostra 
visualmente e historia di 
rifnan di coral den Caribe 
Hulandes. WWF-NL ta 
urgi hende pa manda nan 
potretnan of videonan di 
rifnan di coral di e seis isla 
den Caribe Hulandes. 


E exhibicion lo enfoca riba e 
bunitesa y e biodiversidad di 
nos rifnan actual y di pasado, 
y lo ser usa pa WWF-NL hal- 
sa conscientisacion tocante e 
importancia di proteha rifnan 
di coral den nos region. 


Un di e metanan principal cu 
WWF-NL ta traha na dje, ta 


pa preserva e rifnan di coral 
unico den Caribe Hulandes. 
Anto e proposito di e proyec- 
to aki ta pa mustra si y con e 
rifnan di coral a cambia du- 
rante tempo. 
Potretnan y videonan por 
yuda e organisacion conta 
e historia aki. Tur material 
visual ta bon bini. E por ta 
un imagen di ayera, of for di 
tempo cu camaranan pa saca 
potret bao di awa a caba di ser 
inventa. 


E materialnan colecta lo ser 
haci disponibel pa trabaonan 
di conservacion den futuro 
via un archivo cu lo crea on- 
line. Pa mas informacion di e 
proyecto por subi e website 
wwfdutchcaribbean.org. 

Dialuna atardi, Minister 
Endy Croes a bishita Palo 
Marga na San Nicolas pa 
mira e progreso di e tra- 
bounan cu ta andando. 
Manera ta conoci, algun 
siman atras a haci limpie- 
sa unda a rosa ful e mondi 
rond di e “drag strip”. 


Minister Endy Croes ta 
cooperando hopi cu e de- 
porte di “drag racing”, cu ta 
un deporte hopi popular y 
aprecia den comunidad. Na 
final di aña 2022 e luznan a 
yega Aruba, pero tabata falta 
tres cashi di coriente. 


Ayera atardi, oficialmente 
e palonan di luz a yega Palo 
Marga. E compania a cum- 
insa cu instalacion di 26 poste 
di luz riba ful e pista di Palo 
Marga. Elmar ta bay lanta e 
capacidad di su transformer 
pafo di Palo Marga pa por 
suministra 
extra 
coriente. 
Den e proximo dos pa tres 
luna nos dilanti, nos por cel- 
ebra e hecho cu ta cende e 
luznan aki y sigur nan wanta 
pa un periodo di dies pa di- 
escinco aña. 


Ta explorando pa aloca fondo 
pa final di aña 2023 of co- 


mienso di aña 2024 pa por 
duna atencion na e condi- 
cion di e pista. Aña pasa, nos 
a ricibi un bishita caba di Sr. 
Kurt Johnson di Total Venue 
Concepts, un profesional den 
e preparacion di pista di “drag 
racing” na Merca, pa evalua 
kico tur mester haci pa e pista 
di Palo Marga wordo certifi- 
ca. Sr. Johnson den su carera 
a atende cu hopi pista di drag 
race rond mundo y tin cono- 
cemento y experticio amplio 
pa evalua, midi, bora, analisa 
pista y duna un rapport final. 
Minister Endy Croes a indica 
cu el a ricibi e rapport caba, 
pues ta trahando duro pa 
pronto Palo Marga por tin un 
pista nobo y certifica. 


Concluyendo, Minister Endy 
Croes ta manda palabranan di 
gradicimento y pabien na tur 
esnan cu a haci nan esfuerso 
cu cu realisacion di e proyec- 
to aki. Danki na ELMAR y 
tur stakeholders cu a coop- 
era cu e proyecto. Palabra di 
gradicimento na Gabinete 
Wever – Croes II, nos a per- 
cura pa pone iluminacion 
na Palo Marga. Palabranan 
di pabien na tur esnan cu ta 
practica e deporte di motor y 
velocidad. 


(AP) — Rodrygo a anota 
dos biaha mientras Real 
Madrid a derota Chelsea 
2-0 pa avansa na semifinal 
di Champions League pa 
di 11 biaha den 13 tempo- 
rada ayera. 
E campeon defensor a com- 
pleta un victoria 4-0 agrega 
den quart final na Stamford 
Bridge. Pero e lo por a tabata 
un anochi hopi mas dificil pa 
e gigantenan Spaño si Chel- 
sea lo a converti un cantidad 
di oportunidad den un lucha 
back den e segundo leg. 
N’Golo Kante a faya di con- 
verti aperturanan cla den cada 
mita mientras cu ainda no ta- 
batin anotacion. Y ex-portero 
di Chelsea, Thibaut Courtois 
mester a rechasa un esfuerso 


di cerca for di Marc Cucurel- 
la net prome cu e break. 
E team na cas, cu awo a perde 
tur cuatro wega bao manager 
interino, 
Frank 
Lampard, 
mester a paga pa e fayonan 
aki mientras Madrid a anota 
dos biaha. 
Rodrygo a habri anotacion 
den minuut 58. El a agrega e 
segundo gol den minuut 80 
despues di asistencia di Fed- 
erico Valverde. E delantero 
Brasileño lo por a completa 
un hat trick si no tabata pa un 
intento den prome mita cu a 
cay pafo di e post. 
E victoria ta nifica cu Madrid 
ainda por extende su record 
ganando un di 15 Cup Eu- 
ropeo y ta bay enfrenta Man- 
chester City of Mayern Mu- 
nich den semifinal. 


Na aña 2017 tabata ultimo 
biaha cu tabata tin Wega- 
nan Interinsular. Ee aña 
aki a tuma lugar Weganan 
Interinsular caminda cu 
prome weganan deport- 
ivo a tuma luga den luna 
di maart na Bonaire, den 
categoria di dammen y 
schaken. 


Despues weganan a tuma 
luga na Corsou unda a com- 
peti den trefball y atletismo y 
aki Aruba un biaha mas a haci 
un bon papel caminda den 
trefball Aruba a titula campe- 
on IBiSA. 
Dia 21 y 22 di april 2023 
Aruba lo ta sede di Weganan 
Interinsular caminda cu lo 
competi den futbol y volley- 
ball. 


Apertura ta tuma luga dia 21 
di april for di 5:00- 8:00 pm 
na Parke Curason Jaburibari 
(Cruyff Court). 


Diferente pregunta a keda 
haci y un di nan ta pakico a 
stop 7 aña pasa cu Weganan 


Interinsular, un di e motibo 
nan grandi tabata tempo ey 
tabata tin problema cu aero- 
linea cu no a logra haya vuelo 
ultimo ora, e tempo ey scol- 
nan cu a clasifica pa bay We- 
ganan Interinsular no por a 
biaha. 


Na e momentonan aki team- 
nan di futbol y volleyball ta 
den pleno preparacion, por a 
mira durante vakantie di se- 
mana santa, asina mes scol- 
nan a presenta na training pa 
asina prepara nan mes pa We- 
ganan Interinsular. 


Aruba ta wordo representa 
cu 2 team di volleyball mu- 
cha homber cu ta scol Cole- 
gio Sagrado Curason como 
campeon y Maria School 
como sub campeon. 


Pa cu e Weganan Interinsular 
na Aruba lo participa cu total 
di 80 mucha na ambos ramo 
di deporte. 


Den futbol esaki lo ta den 
categoria mucha muhe scol- 


nan avansa caminda campe- 
on ta Colegio Arubano y sub 
campeon ta Colegio Nigel 
Matthew. 


Entrada pa e weganan aki ta 
completamente gratis, we- 
ganan di futbol ta tuma luga 
na Parke Curason Jaburibari 
na Cruyff Court y weganan 
di volleyball ta tuma luga na 
Compleho Deportivo Frans 
Figaroa na Shaba. 


Invitacion ta bay pa comu- 
nidad henter di Aruba pa bin 
apoya scolnan participante na 
Weganan Interinsular 2023 
tanto den volleyball mu- 
cha homber y futbol mucha 
muher. 


Weganan di volleyball ta ini- 
cia dia 21 di april pa 2:30 pm 
entre Colegio Sagrado Cu- 
rason y Bonaire, futbol ta 
inicia pa 3:00 pm entre Cole- 
gio Arubano y Bonaire. 


Sigui nos via nos pagina so- 
cial di FB y IG IBiSA Aruba 
pa mas informacion. 


A cuminsa cu instalacion di e 26 palonan di luz na palo marga 
Pronto e pista di careda Palo Marga lo keda completamente ilumina 


Real Madrid ta alcansa semifinal di 
Champions League, derotando Chelsea 
“Weganan Interinsular bao na Aruba 
despues di 7 aña” 

FIA ta rechasa impulso di Ferrari pa retira 
castigo di Sainz 


(AP) — FIA a rechasa 
un intento di Ferrari pa 
elimina un penalty cu a 
costa Carlos Sainz Jr. e di 
cuatro lugar den e Grand 
Prix Australiano. 


Sainz a ricibi un penalty di 
cinco segundo pa a crash den 
piloto di Aston Martin, Fer- 
nando Alonso despues di un 
restart. E careda a caba riba 
un buelta cu safety car, pues 
e penalty a pusha Sainz te na 
ultimo di e 12 competidor 
cu a completa e careda, y e 
no a anota ningun punto. 


E veredicto di e stewards 
ayera ta mustra cu Ferrari 
a presenta telemetry for di 
auto di Sainz, un declaracion 
di e piloto Spaño y comen- 


tarionan di otro pilotonan 
den entrevista pa haci e ar- 
gumento cu Sainz tabatin 
tiki grip riba tairanan friu cu 
solo den su wowo, y no por 
a slow e auto suficiente pa 
evita Alonso. 
E stewards, incluyendo ex- 
piloto di Formula Uno, En- 
rique Bernoldi a dicidi cu “no 
tabatin ningun elemento sig- 
nificante y relevante nobo” 
den e evidencia di Ferrari 
cu no tabata cla caba na mo- 
mento cu a emiti e castigo na 
Australia. “E condicionnan 
di e pista y e taira tabata algo 
cu tur competidor mester a 
tene na cuenta y adapta na 
dje,” segun e veredicto a de- 
clara. “Den purba di brake 
laat mientras tabata core 
(cu Pierre Gasly), (Sainz) a 


adopta e riesgo cu e, como 
piloto, lo por a perde control 
di su auto. Den e caso aki, e 
riesgo a materialisa, cu con- 
secuencia cu a bin un coli- 
sion pa cual ta bin un cas- 
tigo.” 
Ferrari a bisa cu e team tabata 
“naturalmente decepciona” 
pa no a ricibi un revision di 
e castigo y cu lo busca pa re- 
forma con ta otorga penalty 
den futuro. 


“Awo nos ta anticipa pa dren- 
ta discusionnan mas amplio 
cu FIA, F1 y tur e teamnan,” 
Ferrari a bisa, “cu meta pa 
continua mehorando e vigi- 
lancia di nos deporte, pa 
sigura e nivel di mas halto 
di husticia y consistencia cu 
nos sport merece.” 


Polis investigando abuso racial 
online di Saka di Arsenal 


(AP) — Polis na London 
ta investigando un tweet 
racialmente 
agresivo 
tocante Bukayo Saka cu 
a keda post despues cu e 
centrocampista di Arsenal 
a faya un penalty na un 
wega di Premier League. 


Un mensahe cu a post riba 
Twitter tiki despues di e 
empate 2-2 di Arsenal cu 
West Ham riba diadomingo a 
mustra Saka cu su cara poni 
pa mustra como un macaco, 
hunto cu e palabranan: “E 
payaso aki a costa nos e liga.” 


“Esaki ya a keda reporta 
y 
actualmente 
ta 
bao 
investigacion,” 
cuerpo 
policial 
a 
contesta 
riba 
diamars. E cuenta di e persona 
cu a post e mensahe no tabata 
visible publicamente ayera. 


Saka a tira amplio for di spot 
di penalty ora e partido tabata 
na 2-1 trempan den segundo 
mita. West Ham a empata 
algun minuut despues pa 
laga Arsenal cu un bentaha di 
cuatro punto riba Manchester 
City, despues di a cuminsa 
e weekend cu un bentaha di 
seis. 


Esaki no ta prome biaha cu 
Saka a sufri abuso racial riba 
rednan social despues di 
faya di anota un penalty. El 
a haci mescos pa Inglatera 
den un perdida den penalty 
contra Italia den final di 
Campeonato 
Europeo 
na 
2021. A abusa Saka hunto 
cu hungadornan color scur 
Marcus Rashford y Jadon 
Sancho, kende tambe a faya 
di anota nan penalty. 


Rusia exclui for di basketball masculino na 
Olimpiada 2024 


AP) — Rusia a keda exclui 
for di clasificacion pa tor- 
neo Olimpico di basket- 
ball masculino na Paris 
proximo aña, segun cu- 
erpo internacional gober- 
nante di basketball FIBA a 
bisa ayera. 


E decision tabata amplia- 
mente spera desde cu FIBA a 
suspende e teamnan Ruso for 
di wega internacional desde 
tiki despues di e invasion di 
Ucrania aña pasa. Comite 
Olimpico Internacional ta 


ba fabor di permiti atletanan 
individual for di Rusia y su 
aliado Belarus pa competi 
como neutral, pero no como 
team nacional, manera den 
basketball. 


Rango mundial di Rusia ta- 
bata suficientemente halto pa 
por hunga den torneonan di 
pre-clasificacion 
Olimpico 
e aña aki, pero ta bay duna e 
lugar ey na Bulgaria como e 
siguiente team cu rango mas 
halto for di Europa, FIBA a 
bisa den un declaracion, ci- 


tando recomendacionnan di 
IOC. 


E team Ruso femenino ya a 
keda sin participa den clasifi- 
cacion na momento cu a keda 
suspendi for di clasificacion 
pa Cup Mundial y EuroBas- 
ket aña pasa. Belarus no por 
clasifica team masculino ni 
femenino. 


No tabatin informacion ayera 
for di FIBA tocante basket- 
ball 3-on-3, cual tambe ta un 
evento Olimpico. 

Minister di Finanzas, Xiomara Maduro (MEP) durante e crisis economico di pandemia: 
Gobierno a actua den cuadro di ley y a brinda sosten financiero na 
companianan chikito y mediano 


Danki na e yudansa aki 
Aruba su economia no a 
kibra. Dialuna Minister di 
Finansa y Cultura a wordo 
invita pa Parlamento pa ta 
hunto cu Minister Presi- 
dent y Minister di Eco- 
nomia pa trata e formali- 
sacion di e yudansa cu a 
wordo duna na compania 
chikito y mediano durante 
e pandemia. 


Esaki a wordo duna na aña 
2020 y 2021 pa medio di un 
Sosten Financiero. Durante e 
reunion gobierno di su banda 
a informa parlamento kico tur 
a wordo haci pa por a brinda 
companianan chikito y me- 
diano un suma di 4000 florin 
pa kwartaal den forma di Sos- 
ten Financiero. Na Aruba un 


90% di nos economia ta con- 
sisti di companianan chikito y 
mediano y asina cu e Sosten 
Financiero e companianan 
aki por a haya un alivio pa por 
a surpasa e pandemia. 
Ainda por corda cu na mo- 


mento cu e pandemia a haci 
su entrada y cu e prome dos 
casonan a presenta, a bini cu 
shelter in place, a sera fron- 
tera, economia a bay den cri- 
sis y tur bista tabata dirigi riba 
Gobierno di Aruba y Minis- 


ter di Finansa y Economia di 
e tempo ey. Tur hende tabata 
puntra, kico lo bay wordo 
haci pa yuda comercio? Na e 
momento ey tambe e compa- 
nia di rating Standard & Poors 
a saca un raport cu ta mustra 


cu Aruba ta na promer luga 
como Pais cu su economia lo 
wordo afecta y a premira cu 
un 44% di nos economia lo a 
desparce. Gobierno mester a 
yuda pa asina e companianan 
por a surpasa e situacion y ta 
danki na e yudansa aki Aruba 
ta unda nos ta. 


Si no a actua y a laga eco- 
nomia kibra na 2020, awe 
e scenario lo tabata uno ful 
diferente. Gobierno a actua 
den cuadro di ley y a brinda 
yudansa 
na 
companianan 
chikito y mediano. 


E reunion den Parlamento 
tabata pa formalisa e yudansa 
aki cu a wordo duna na com- 
pania chikito y mediano du- 
rante pandemia. 


Parlamentario Ricky Hoek (MEP): 
E ‘swift reaction’ di gobierno a scapa companianan chikito y mediano 


Dialuna 17 di april, Par- 
lamento di Aruba a trata 
e ley encuanto financia- 
mento 
temporario 
na 
companianan chikito y 
mediano debi na condi- 
cionnan extraordinario cu 
e pandemia di COVID-19 
a trece cune (Landsveror- 
dering tijdelijke Midden 
en Klein Bedrijf-regeling). 


E ley di MKB aki ta den e me- 
sun espirito cu esun di FASE 
y loonsubsidie, cu gobierno a 
introduci como sosten finan- 
ciero temporario na beneficio 
di nos hendenan, nos fami- 
anan, nos comerciantenan, 
pueblo y pais en general. 


Efecto di pandemia 
E ley di MKB no a keda in- 
troduci sin mas. Gobierno 
a tuma e pasonan rapido y 
corecto na un di e momen- 
tonan mas dificil cu nos pais 
a encontra, na momento cu 
nos economia a keda paralisa 
totalmente. Den e caso aki 
e grupo di comerciantenan 
chikito y mediano inespera 
mester a cera nan negoshi 
y asina a perde tur nan ac- 
tividad comercial debi na 
e medidanan di lockdown 
(frontera a cera y no tabata 
tin ningun avion yegando cu 


turista) y shelter in place cu 
a tuma lugar riba 15 di maart 
2020. Asina un porcentahe 
grandi di e clientenan no por 
a bishita e establecimentonan 
mas, causando un caida dras- 
tico den nan entradanan y sin 
tin bista ki tempo por reanu- 


da esaki bek. 


Cuadro di e ley di MKB 
E cuadro di e ley ta bisa lo 
siguiente: 
a) bou di e MKB-nan ta wor- 
do considera companianan cu 
tin minimo 1 te cu maximo 


50 hende den servicio; 
b) Afl. 4.000,- pa kwartaal lo 
keda duna na e MKB-nan cu 
a cumpli cu e rekisitonan y; 
c) e ayudo financiero aki ta 
netamente pa cubri parti di 
gastonan mensual di e com- 
panianan y no pa paga em- 


pleado. 


Den realidad e base di e ley 
aki a keda hancra caba den 
e presupuestonan comple- 
mentario di e respectivo 
añanan 2020 y 2021. Na aña 
2020 un suma total di Afl. 
23.760.000,- a keda duna na 
5.940 compania. Na aña 2021 
esaki tabata un suma di Afl. 
20.988.000,- otorga na 5.270 
compania mediano y chikito. 
Pues, nos por conclui cu den 
2 aña di tempo un total di Afl. 
44.748.000 a keda duna na e 
companianan chikito y medi- 
ano. Di e forma aki gobierno 
a yuda tanto e compania y en- 
tre 25 mil pa 30 mil habitante 
di Aruba pa nan no perde nan 
trabou y cay den crisis finan- 
ciero. 


Reconocimento for di IMF 
Tanto pa e trabounan di FASE, 
loonsubsidie y tambe esun di 
MKB, por bisa cu Gabinete 
Wever-Croes I a sa di traha 
diligentemente pa hiba un 
bon maneho di e pandemia. 
Hasta International Mon- 
etary Fund (IMF) a reconoce 
cu gobierno di Aruba tabata 
tin un ‘swift reaction’ den 
creacion y implementacion di 
e leynan concerni cu e pan- 
demia. 

Resultado Sorteo 
april 18, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
97.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


2856 


Sorteo # 3887 


Sorteo # 761 


x afl. 500,00 


x afl.15,00 
x afl 50.00 


Geminis 


FP 


978 


x Jackpot 


Sorteo # 3887 
Sorteo # 


Sorteo # 1943 


8562 


3489 


Sorteo # 3887 


4629 


x Jackpot 


x match 4 
x afl. 12,00 


www.lottoaruba.com 


resultado : sorteo 18 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1625 
1.100.000,- 


x Jackpot 
x Match 4+ 


Proximo Jackpot 


FP 


9233 


Afl. 400.000,- 




Letter 


0 
0 
0 
0 


0 


12 


234 


03 


0 
0 
3 


50 
72 



7 



x Match 4 
103.000,- 


Proximo Jackpot 


Sorteo # 1551 


Sorteo # 6093 


Sorteo # 


x afl 8,00 


Mega Ball: 


02-06-14-18 


Proximo Jackpot 


310.000,- 


x match 4 


2670 


Sorteo # 5722 


Sorteo # 652 


x afl. 500,00 


x afl.15,00 
x afl 50.00 


Piscis 


FP 


409 


x Jackpot 


Sorteo # 7919 
Sorteo # 


Sorteo # 1668 


5299 


2521 


Sorteo # 6963 


7281 


x Jackpot 


x match 4 
x afl. 12,00 


www.lottoaruba.com 


resultado : sorteo 18 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5027 
1.100.000,- 


x Jackpot 
x Match 4+ 


Proximo Jackpot 


X2 
03-09-12-16-29 


6172 


Afl. 410.000,- 


anochi 


diario 
Korsou 
super4 
flamingo 


3061 
0054 
0501 
7249 
4932 
0097 
super5 
7591 
2053 
3126 
70432 
0289 


SOLUCION DI DIAMARS 


Exprodesk ta invita tur Musico pa participa 
na e webinar ‘ChatGPT for Music’ 


Departamento di Asun- 
tonan Economico, Com- 
ercio y Industria pa medio 
di su unidad Exprodesk ta 
invita tur artista di e indu- 
stria di musica pa partici- 
pa na e webinar ‘ChatGPT 
for Music’ riba dialuna 24 
di april pa 6.00 pm online 
via ZOOM. Participacion 
ta completamente gratis. 
Solamente mester registra 
via e siguente link: https:// 
cutt.ly/CHATGPTMU- 
SIC 


E webinar aki, cu ta spe- 
cialmente pa tur musico lo 
trata e uzo di ChatGPT pa 
medionan social y Youtube. 
ChatGPT ta un ‘chatbot’ di 
inteligencia artificial (AI) de- 
saroya pa ‘OpenAI’ y lansa na 


november 2022. Join nos y 
bin siña mas con ChatGPT 
por yuda bo como musico 
pa crea diferente tipo di con- 
tenido y publicacionnan riba 
red social. 


Pa ricibi mas informacion 
riba e webinar ‘ChatGPT for 
Music’, por tuma contacto 
cu Sra. Sharon Meijer di Ex- 
prodesk na s.meijer@deaci. 
aw. No perde e oportunidad 
aki! 


Mens Erger Je Niet LIVE ta 
celebra su 15 Aniversario cu 
un JUMP UP den Centro di 
Bario Brazil 


Tur 64 grupo a confirma 
nan 
participacion 
den 
e wega popular aki na 
Aruba. Dia 22 di April 
ta un dia grandi pa tur 
cu ta bay participa den e 
Mens Erger Je Niet LIVE 
2023 den Centro di Bario 
Brazil. E campeonato ta 
cuminsa cu un tremendo 
Jump Up pa 7:00pm cu DJ. 
Mikes & Dj Contacious. 


E ruta ta cortico: 
Ta cuminsa riba e caminda 
net pabou di Centro di 
Bario Brazil / veld di futbol, 
direccion Zuid , na e T-weg 
Brazil #44 ta bira na man 
robes direccion pariba te 
na e T-weg pariba di SPO 
school , na Brazil 49 ta bira 
bay direccion Noord te na 


CBB. Na e entrada den CBB 
cada grupo mester drenta 
mescos cu e desfile di tur 
aña, caminda nomber di cada 
grupo ta wordo menciona 
etc. 


Tin premio pa e grupo miho 
uniforma y e grupo mas 
anima. Corda bin cu algo 
pa indentifica bo grupo for 
di leu, p.e. bandera, banner, 
borchi etc. 


Ta circula un info! cu tin un 
grupo ta prepara pa duna tur 
presente un les den Dancing. 


Pa mas informacion por 
yama/whatsapp mr. Eddie 
Dandlau na 5662208 


obituario/servicio a21 


Diaranson 19 aPriL 2023 


San Nicolas 
Oranjestad 


Dokter na warda 


Botica na warda 


Oranjestad: 
Sta. Anna 
Tel. 586 8181 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 
Bon prijs 
Tel. 594 8842 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
un auto kia-optima 2016 bon 
condishon prijs fls 18.000 
jama na cell 5923254 prijs ta 
discutibel 
_________________________ 


Mi ke alabá SEñOR tur tempo, 
Su alabanza lo no kita fo’I mi 
boca, 
Mi alma ta gloria den SEñOR, 
Laga humildenan bin tende y 
gosa. 
Canta grandesa di SEñOR hun- 
tu cu mi, 
ban alabá SU Nomber tur hun- 
tu! 
Salmo 34 


Cu inmenso dolor na nos curason ta anuncia morto 
inespera di nos ruman, swa y omo stima: 
Mario Freddy Thiel 
Na edad di 69 aña 
Cariñosamente yama “Fechi” 


Na nomber di su rumannan stima: 


vda. Lena Geerman-Thiel 
Dichi y Marina Thiel-Diaz 
Sobrino(a)nan stima mescos cu yiu: 
Marlyn y Franklin Peñafiel-Geerman 
Clarina Geerman 
Mirella y Tino Kelly-Geerman na Hulanda 
Suzette Geerman 
Mervine Geerman 
vda. Esther Danje-Geerman 
Elda y Eulogio Dania-Geerman 
Yvette Geerman 
Dicmar Thiel 
Marcel Thiel 
Sobre sobrino(a)nan stima: 
Jarzinho Geerman, Jairy, Kathyn Peñafiel na Hulanda, 
vda Katie Geerman-Meston 
Raymond y Jermira Danje-Kelly, Joella Danje y Ray- 
mond Maduro 
Joshua Hart y Ashlyn Pedro na Hulanda 
Manuelle Dania na Corsow, Luigi y Faryel Dania- 
Badloe, Guido Dania na Hulanda 
Michelle, Melany, Cherryl, Janella Kelly na Hulanda 
Cyanne Tromp na Hulanda, Hayleigh Tromp 
Darrin, Robin, Justin Wever na Hulanda 


Yiunan di sobre sobrino(a)nan stima: Tristian, Jovin, 
Xiara, Jeane-Elle, Rygel, Zyzhia, Jaxson, Jolyne y No- 
van na Hulanda 
Tanta: vda. Justina Werleman 
Ihanan: Meredith Wouters, Joella Danje, Marcel 
Thiel, Karlita Yunda y Victoria Diaz na Venezue- 
la 
Amigonan cerca di cas: Cheo Rojas-Briceño, Sonia 
Sepulveda, Azucena (Suzy) Henricus, Nanachi Geer- 
man, Filomena Croes, Luis Bello, Yoxibel Diaz, Pa- 
tricia y Carlos Yunda, Milagro Diaz y Landy Segovia 


Demas primo- y primanan, demas famianan, amigo- 
nan, bisiñanan y conocirnan na Aruba, Hulanda, Ven- 
ezuela, Merca, Ecuador, Corsow: Thiel, Werleman, 
Geerman, Diaz, Peñafiel, Danje, Dania, Kelly, Croes, 
Hart, Tromp, Wever, Boekhoudt, Irausquin, Becker, 
Briesen, Rasmijn, Ras, Wouters, Marquez, Flanegin, 
Mathilda, Britten y Feliciana. 


Grupo rumannan den oracion Beato “José Gregorio 
Hernandez” Dakota di Aruba, Corsow y Boneiro. 


Ta invita tur amigo, bisiñanan, conocirnan y tur e gru- 
ponan di doctor José Gregorio Hernandez y gruponan 
di oracion pa asisti na e acto di entiero cual lo tuma 
lugar Diabierna, 21 april 2023 na Misa Santa Filom- 
enana Paradera. E difunto lo ta reposa for di 9 or pa 
11 or di mainta na Misa Paradera y despues lo sali pa 
Santana Kranwinkel na Paradera. 


Condolencia lo tuma lugar Diaranson, 19 april 2023 
na Cas di Oracion Beato “José Gregorio Hernandez” 
Dakota na Caya Appeldam 8 (Patras di Pius X School, 
Dakota) di 7 or pa 9 or di anochi. 

‘Mi kier primi boso duro 
den mi brasa y murmura 
den cada horea pa celebra 
bida, e ta cortico.’ 


A bay laga nos den Señor e 
pilar di nos famia: 


Aerialo “Yeyo” Buckley 
*31-05-1938 – †14-04-2023 


Na nomber di su: 
Señora: Magda Irene Buckley Westerburger 


Yiunan: Nestor Buckley 
Aldrin Buckley 
Waldrin Buckley & Caresse Arends 


Mane yiu di cas: Naomi Grep-Augustin. 


Rumannan: 
Maria (Vallecita) Croes Buckley y famia 
Ramon Buckley y famia 
Aida Ledezma Buckley y famia 
Lilia Ras Buckley y famia 
Miriam Buckley y famia 
Olga Buckley y famia 
Sonia Mc. Gowty Buckley y famia 
Angelina Buckley 


Nietonan: Nagela Buckley y Elton Figaroa 
Stephanie Buckley 
Rose Eileen Buckley 
Aldwayne Buckley 


Bisnieto: 
Thiago Matteo Aurelio Figaroa Buckley 


Mamanan di su nietonan: Lina Homsi 
Rozetti Schouten-Dijkhoff 


Swa y cuñanan, subrino y subrinanan, primo y 
primanan, bisiñanan di Companashi y Wayaca 
Residence, amigonan di cas, demas famia, 
amigo y conoci. 


Famianan: Westerburger, Croes, Meeuwis, 
Swean, Ledezma, Ras, Kelly, Zaandam, Mc. 
Gowty, Maduro, Lee, Guilarte, Navaro, Luces, 
Jimenez, Augustin, Kock, Jie-Sam-Foek, 
Joseph, Homsi, Dijkhoff, Figaroa, Arends, 
Petronia, Toppenberg, De Lange, De Cuba, 
Escalona, Betancourt 


Su dokternan: Augustin Garcia 
Ali Garcia 
Rollyn Angela 


Insam: Departamento di Dialyse, Wit Gele 
Kruis: Lite-Life, Broeder G. Maduro 


Lodge El Sol Naciente #113 & OES Order of 
the Eastern Star Aruba Chapter 2. 


Acto di despedida ta tuma lugar dia 20 di april 
2023 di 9 am pa 12 pm di mainta na Royal 
Funeral Home. Despues ta sigui cremacion 
den seno familiar. 


O Hesus, bo a muri, pero e Fuente di bida a 
brota pa 
Almanan, I e oceano di bo misericordia a habri 
pa henter mundo. 
O Fuente di bida, o infinito Misericordia 
Dibino, cubri henter mundo, y hasi bo mes 
bashi 
riba nos. 


A fallece cristianamente nos ruman y omo 
stima: 


Ciriaco Paesch 
Mihor conoci como: “Cheya” 
*08-08-1939 - †14-04-2023 


Na nomber di su: 


Mayornan: †Maria y †Antonio Paesch 


Rumannan: †Antonio y †Juliana Webb 
Cornelia y †Esteban Boekhoudt 
Lucia y George Pontilius 
Angelina Paesch 


Ruman di criansa: Luvia Webb y Roy Tromp 


Subrina y subrinonan: Maria “Mary” y 
Armando Ramada, Ingrid y Roland Croes, 
Egbert Pontilius, Jorge y Ibely Pontilius, 
Eduard “Eddie” y Mila Webb, Reangelo Webb 
Rachella y Dayron Werleman 


Sobre subrina y sobre subrinonan: Sueyenne 
Croes y famia, Ginayla Ramada y Jason y 
famia, Raybert Ramada, Emon Webb y famia, 
Eduard, Aiden, Julienne, Darella, Annabella 


Madrina y padrino, primo y primanan, ex 
coleganan di Fantastic Garden. 


Demas famia nan: Paesch, Webb, Boekhoudt, 
Pontilius, Tromp, Ramada, Croes, Werleman, 
Boscan Rivero, Braaf, Britten, Farro, Hooi, 
Perez, Matos, Krozendijk, Kelly, Monsalve 
Deulofuett 


Nos ta pidi nos disculpa si den nos tristesa nos 
por a lubida algun famia. 


Acto di entiero lo tuma lugar Diabierna 21 
april 2023 na misa Santa Filomena Paradera di 
2 pm- 4 pm y despues lo Sali bai pa Santana 
Catolico Kranwinkel na Paradera. 


Nos ta lamenta cu despues di entiero nos no 
por ricibi bishita di condolencia na cas. 


Dios a tira un bista den su 
jardin y a topa un espacio 
bashi,Despues su Mirada a 
pasa ariba tera y a mira bo cara 
cansa El a pone su brasa rond 
di bo y a hibabo pa bo por 
sosega. Esta bunita ta Dios su 
jardin. E ta scohe solamente e 
mihor. 


Conforme cu boluntad di Dios ta anuncia fayeci- 
miento di: 
Venancio Kock 
Mihor conosi como: ‘Nancho ‘Good People’ 
*13-02-1937 †12-04-2023 


Na nomber di su: 
Mayornan: †Carmen Clemencia y † Andres Kock 
Casa:†Juliana Beatrix Kock-Jacupucci ’Betty’ 


Yiu nan: Lienchi y †Jossy Giel y yiunan. 
Pedro y Tailandia Kock y yiunan. 
Jacinto y †Judith Kock y yiunan. 
Carmensita y Benjamin Cornelio y yiunan. 
Jacobo y Linda Kock y yiunan. 
†Roland y Yoalis Kock y yiunan. 
Claudia Kock y Oswin Felipa y yiunan. 
Anuschka y Juancho Ignacio y yiunan. 
José y Ana Kock y Yiunan. 
Rudy y Sharela Kock y yiunan. 
Mayra y Chou V/der Linde y yiunan. 
Mescos cu Yiu: Luis Alfredo y Marian Muñoz y 
Famia. 


Rumannan: †Isenia y † Jaco Curiel y famia, †Marce- 
la y †Epifanio Geerman y famia, †Rosa y Tanzi Wil- 
lems y famia, †Sebastiana y †Bertran Croes y famia, 
† Ana Kock y famia, † Apolinario Kock ‘nadi’, †Car- 
men Kock, †Maria y † Anton Voeten y famia. 
†Jacenta Kock y famia, Margo y †Patricio Todman 
y famia. 


Nieta y Nieto nan: Merveline, Kendrick Kock y 
Mariela Dijkhoff, Nathaly, Djurick, Kathleen, Dan- 
iela y Saulo Kock, Milushka, Francis, Nuritza y 
Dionel Kock, Benjamin y Ixanja Cornelio, Jeremy 
Maduro y Giovanny Kock, Venancio, Jackseny, Luis 
y Jason Kock, Jonathan y Marina Giel, Shekinah 
y Bernardo Ignacio, José, Joneska, Jonelis Kock, 
Rudy y Rowald Kock, Angelo, †Josemary, Emiliano, 
Emilio Koc 


Bisnieta y Bisnieto nan, Prima y Primo nan, Sua y 
Cuñanan., Tanta y Omo nan. Comer y Comper nan, 
iha nan. Na tur su Ex colega nan di Compra Aruba 
nv. 


Na e Persona nan cu a cuide: Sandra, puma, maria 
y daniela. 
Amigo nan di Cas: Pedrito Dirks, Dionisio Koc ‘san- 
wa’ 


Na demas famia: Kock, v/der Biezen, Jacopucci, 
Giel, Cornelio, Ignacio, v/der Linde, Prada, Win- 
terdal, Dijfhoff, Alvares, Ureña, Sanchez, Muñoz, 
Croes, Shönher, tromp, kelly, Loopstok, Schwengle, 
Boekhoudt, Baarh, Pieternella, Petrochi, Henriquez, 
Lacle, Dirks, Greaux, Jimenez, Zengerink, Gomes, 
Faro, Trimon y demas famia 


Disculpa nos si den nos tristeza nos por a lubida un 
of demas famia. 


Ta invita pa acto di entiero cual lo tuma lugar Diabi- 
erna 21 di april 2023, for di 2or pa 4or di atardi, na 
Aurora Funeral Home y despues lo sali bai pa San- 
tana Central na Sabana Basora. 


A23 
Diaranson 19 aPriL 2023 
obituArio 


Mi No A Muri, Ta Pesey 
Mi No A Bisa Ayo. Ma 
Djies Habri Mi Halanan, 
Y Bula Bay Keiro. 
Boso A Keda Atras, No 
Laga Tristeza Domina 
Boso. 
Keda Uni Cu Otro Pa 
Mi Alma, Esey Lo Ta Un 
Alegria. 


Recordanado Mi Cu Hopi Amor. 
Cu Dolor Na Nos Curazon, Nos Ta Anuncia 
Fayecimento Di Nos Ser Keri: 


Rolando Jacobo Arends 
Mihor Conoci Como “Nando” 
*21 Mei 1956- 14 April 2023 


Na Nomber Di Su: 
Compañera: Aileen Wever y Famia 


Su Rumannan: 
Jolanda Kelly-Arends y Juan Kelly y yiu 
Sr.Vda. Filomena Kelly-Arends y yiunan 
Albertico Arends y Irene Lacle y yiunan 
Fransisco Arends y Ingrid y yiunan 


Amigonan Di Cas: Bea Winterdaal, Ita Winter- 
daal, Theo Erasmus, “Don Co” Everon, Martin 
Jacobs, Renny Odor, Bio Geerman Y Demas 
Amigonan Cu Ta Hopi Pa Menciona. 


Demas Tanta y Omonan, Primo y Primanan, 
Sobrino y Sobrinanan, Sobre Sobrino y Sobri- 
nanan. 
Demas Famia: Arends, Thiel, Kelly, Erasmus, 
Werleman, Ruiz, Falconi, Hernandez, Diaz, 
Everon, Tromp, Flanegien. 
Despensa nos si den nos tristesa nos por a lubi- 
da un of otro famia, amigo y conocirnan di cas. 
Ta invita pa e acto di despedida y cremacion, 
cu lo tuma luga na Aurora Funeral Home, di- 
aranson 19 di april 2023 di 9or-11or di mainta. 
Cremacion ta tuma luga de ceno familiar. 


Nos ta lamenta cu despues di cremacion nos no 
por ricibi bishita di condoleencia na cas 


"Dios ta amor... y amor ta 
Dios, maske mi no ta na e 
mundo aki, tur dia lo mi ta 
banda di boso Curazon, mi 
por stens di loke Señor ta hasi" 
Salmo 33 


Cu dolor na nos curason, nos 
ta participa fayecimento di 
nos ser stima: 
Sra. Tamarah Maria Kingsale-Laclé 
Cariñosamente yama “Tamy” 
*12-02-1975 - †12-04-2023 


Na nomber di su 
Mayornan† Clara Laclé-Leon & † Michael Laclé 


Esposo 
Hubert Kingsale 


Yuinan Christiaan & Stephany Kingsale 
Derrick Kingsale 


Christian Pereira 


Rumanan 


Zaida Bruges y fam 
Juanita Laclé & Eric Sneek & fam 
Amador & Judella Laclé & fam 
Pierre & Cecilia Laclé & fam 


Suegra Marie Liliane Kingsale Jean-Baptiste 
Swa Eugene Kingsale & Mirla de Cuba y famia 
Primo stima 
Julito Fernandez 


Amistad di cas: 
Gloria Mosquera Peña y Maria Peña 
Amiganan serka: Naty, Sol, Char, Shar, Edith, 
Analia y Zarina 


RBC – CSC department y demas coleganan 
Sobrino y Sobrinanan - Primo y Primanan – 
Comer y Compernan – Madrina y Padrino nan 
- Amigo y Amiganan – Bisiña y Conocirnan 
Famia: Kingsale – Laclé – Leon – Bruges – Sneek 
– Bislik – Tromp – Bedoya – Jean Baptiste – De 
Cuba – Fernandez – Miranda – Fuente – Quan- 
dt – Llanes – Holsman – Mosquera – Peña – 
Arango – Salazar Vargas – Damis – Dumfries – 
Paillant – Guerrier - Oduber – Croes y demas 
famia na Aruba, Colombia, Venezuela, Merca y 
Hulanda 


Ta invita pa asisti na e anochi di condolencia 
cual lo tuma lugar Diaranzon 19 di April 2023 
di 7or pm pa 9or pm na Aurora Funeral Home 
Ta invita pa acto di entiero cu lo tuma lugar Dia- 
huebs 20 April 2023 


di 2or pm pa 4or pm na Aurora Funeral Home 
Cremacion lo tuma lugar den seno familiar. 


Enbes di flor of krans un donacion na Wil- 
helmina Kankerfonds lo ta altamente aprecia, lo 
tin un box disponibel. 


Deseo di Tamarah ta pa bisti colornan alegre. 


Nos ta lamenta cu despues di entiero nos no por 
ricibi bishita di condolencia na cas. 
Nos ta pidi nos disculpa si den nos tristesa nos 
por a lubida algun famia. 


Ora cu Dios a pensa riba 
nos mama; cu un sonrisa e 
la marke di biaha y a hinke 
cu e concepto di riquesa, 
asina profundo y divino, 
yena cu bida, poder y 
belleza. 


Cu hopi tristesa pero con- 
forme cu boluntad di Dios 
nos ta anuncia fayecimen- 
to di: 


Sra. Cecilia Benita Baarh 
Cariñosamente yama: “Chichi” of “Cici” 
*04-03-1943- †16-04-2023 


Mayornan: 
†Julius Charles Baarh y †Rosa Natividad Baarh- 
Paesch 


Yiunan: 
Angelo Stephens 
Elbert Stephens y †Charissa Stephens-De Cuba 
Diane Stephens y Bernardo Vollebeek 


Manera yiu: 
Margarita Arteaga 


Nietonan: 
Nathalie Schaap 
Jonathan Stephens 
Michel Stephens 
Gicel Krozendijk 
Chanèl Stephens 
Asia Stephens 
Maui Stephens 


Manera nieto: 
Daniel Vega 


Bisanietonan: 
Nina, Solange y Nathanael 


Rumannan: 
†Aureliano (Reyni) Paesch y yiunan 
†Tito Baarh y yiunan 
†Marco Baarh y yiunan 
†Charles Baarh y yiunan 
†Bernadina Baarh 
†Egbert Baarh y yiunan 
†Fortunato Baarh y yiunan 
†Maria Dirksz-Baarh y yiu 
†Angelica Sweetnam-Baarh y yiunan 


Tata di su yiunan: Herman Stephens 


Cuñanan, sobrino y sobrinanan, primo y pri- 
manan, su cuidadornan y compañeronan di 
Cas di Machi y demas famia na Aruba, Surnam, 
Hulanda y U.S.A. 


Nos disculpa si den nos tristesa nos por a lubida 
cualkier persona. 


Ta invita pa e acto di condolencia y despedida 
cu lo tuma lugar diabierna 21 di april 2023 na 
Royal Funeral Home di 9:00 pa 11:00 di mainta, 
sigi pa e acto di cremacion cu lo tuma lugar den 
seno di famia. 


Famia ta desea pa por bini na colornan alegre. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo 23 


Cu inmenso dolor na nos 
curason 
nos 
ta 
anuncia 
fayecimento di: 
Cedrick D. Boekhoudt 
Mihor conoci como: “Dumbo” 
*07-01-1986 - †17-04-2023 


Acto di entiero lo wordo anuncia despues. 


internacional 
a24 


Diaranson 19 aPriL 2023 


Unidad di Forsa Aereo 
Mericano den caso di 
documentonan cu a leak ta 
perde mision di inteligencia 


(AP) — Forsa Aereo Mericano ta investigando con 
un solo miembro di su forsa por a haya acceso y 
distribui posiblemente centenares di documento 
altamente clasifica, y mientras tanto a kita e mision 
di inteligencia for di e unidad unda e leak a tuma 
lugar, segun lidernan di Forsa Aereo a bisa ayera. 


Secretario di Forsa Aereo, Frank Kendall a bisa Congreso 
cu el a dirigi e inspector general di Forsa Aereo pa investiga 
e Hala di Inteligencia 102 di Guardia Aereo Nacional basa 
na Cape Cod, Massachusetts, unda airman 1st class Jack 
Teixeira a sirbi y investiga “cualkier cos asocia cu e leak aki 
cu por a bay fout.” 
Teixeira, 21, a keda acusa diabierna ultimo den Corte 
na Boston cu retiro sin autorisacion y retencion di 
informacion clasifica y di defensa nacional. Ta spera cu e ta 
bay presenta den corte pa un audiencia awe. 


E leaknan a genera pregunta riba con un solo miembro 
di e forsa por a retira asina hopi documento sin cu a 
detect’e, pakico no tabatin chekeo di seguridad, y con 
e documentonan por a keda online sin ser detecta pa 
lunanan. 
Forsa Aereo tambe ta haciendo e preguntanan aki. Pa 
informacion di maximo secresia den ehercito, ta supposed 
di tin agentenan di control kende ta responsable pa registra 
documentonan activo di maximo secresia y sigura cu nan 
a sea warda of elimina adecuadamente, manera door di un 
‘shredder’ of door di kima nan. 


Pendiente mas revision, “E Hala di Inteligencia 102 
actualmente no ta ehecutando su mision asigna di 
inteligencia. A reasigna e mision temporalmente na otro 
organisacionnan dentro di Forsa Aereo,” e servicio a 
bisa den un declaracion na AP. Ademas, e Forsa Aereo ta 
ehecutando un evaluacion di henter e servicio riba con 
cada comando ta maneha informacion clasifica, segun 
Chief of Staff di Forsa Aereo, Gen. C.Q. Brown. 


Generalnan na Sudan ta bataya pa di tres 
dia, cantidad di morto ta yega 185 


(AP) — Cu explosion y 
tiro pafo, residentenan di 
capital di Sudan, Khar- 
toum y otro ciudadnan 
a cera nan mes na cas pa 
un di tres dia riba dialuna, 
mientras ehercito y un 
forsa rival poderoso a ba- 
taya riba caya pa control 
di e pais. 


A mata al menos 185 persona 
y mas cu 1,800 a keda herida 
desde comienso di e bataya, 
segun enviado di ONU, 
Volker Perthes a bisa prensa. 
E dos banda ta usando tanki, 
artileria y otro arma pisa den 
areanan densamente pobla. 
Avionnan di guera a bula den 
aire y balanan anti-avion a 


cende shelo mientras a bira 
scur. 
E cantidad di morto por ta 
hopi mas halto pasobra tin 
cantidad di curpa riba caya 
rond di centro di Khartoum 
cu ningun hende por alcansa 
pa motibo di e bataya. No 
tin informacion oficial riba 
cuanto civil of combatiente 
a muri. Un grupo di dokter 
anteriormente a pone e canti- 
dad di civil morto na 97. 


E brote repentino di violen- 
cia durante weekend entre 
e dos general top na e pais, 
cada un sosteni pa diesmiles 
di luchador arma, a atrapa 
miyones di persona na nan 
cas of unda cu nan por a haya 


refugio, cu suministronan ca- 
bando y varios hospital forsa 
pa shut down. 


E lucha pa poder ta en- 
tre 
General 
Abdel-Fattah 
Burhan, comandante di for- 
sanan arma, contra General 
Mohammed Hamdan Daga- 
lo, cabes di e grupo paramili- 
tar Forsa di Sosten Rapido. E 
ex-aliadonan conhuntamente 
a orkestra un golpi di estado 
militar na october 2021. E 
violencia a aumenta e espe- 
ctro di guera civil net ora e 
Sudanesnan tabata purbando 
di rebiba e impulso pa un 
gobierno democratico civil 
despues di decadas di gobi- 
erno militar. 


Segun China, acusacion di Merca di warda 
di polis ta “sin base” 


(AP) — China a rechasa 
tur acusacion di presen- 
cia di polis den exterior, 
bisando ayera cu Merca 
tabata haciendo “acusa- 
cionnan sin base” despues 
cu ley Mericano a aresta 
dos homber na New York 
pa establece un warda di 
polis secreto. 


Autoridadnan Mericano a 
aresta dos homber, identifica 
como “Harry” Lu Jianwang, 
61, y Chen Jinping, 59, am- 
bos ciudadano Mericano, riba 
dialuna mainta. Bao direc- 
cion di un oficial na China, e 
dos homber supuestamente a 
set up un warda unda nan ta- 
bata ofrece algun servicio ba- 
sico, manera yuda ciudadano 
Chines renoba nan rijbewijs. 
Sinembargo, e warda tambe 
a asumi rol mas leu cu buro- 
cracia ordinario, incluyendo 


ubica disidentenan Chines 
bibando na Merca, oficialnan 
Mericano a bisa. 


Departamento di Husticia 
tambe a acusa 34 agente den 
Ministerio di Seguridad Pu- 
blico riba dialuna cu crea y 
usa miles di cuenta falso riba 
Twitter y otro plataforma di 
rednan social pa acosa dis- 
identenan den exterior. 


Wang a bisa cu China no ta 
interferi den soberania di 
otro pais. 


China a mustra cu ta dispues- 
to pa ataca su propio ciudada- 
nonan hasta despues cu nan 
a bandona China pa varios 
motibo, sea politico of eco- 
nomico. AP anteriormente 
a reporta tocante un muhe 
Chines cu a keda deteni na 
Dubai na un facilidad di de- 


tencion opera pa China. 
Den añanan recien, China 
ta ehecutando dos campaña 
separa pa trece sospechoso- 
nan, busca mas tanto pa cri- 
men economico, back na 
China como parti di un ac- 
cion anti-corupcion. A cum- 
insa usa su musculonan den 
exterior pa trece hende back 
na cas, sea a traves di uso 
di tratado di extradicion of 
metodonan inoficial, manera 
pone presion coactivo riba 
famia back na China. 


“China ta opone firmemente 
e desprestigio y manipula- 
cion politico di Merca cu 
maliciosamente a fabrica e 
narativa di e asina-yama su- 
presion a traves di frontera 
y descaradamente a enhuicia 
agentenan di ley Chines,” 
Wang a bisa. 


